Idén nem olyan nehéz az iskolatáska

Még mindig bizonytalan, milyen formában folyik majd az oktatás a szerbiai tanintézményekben szeptember elsejétől. Az iskolakezdésre ugyanakkor el kell kezdeni a felkészülést.

A könyvkereskedésekben - részben emiatt - még igen gyér a kereslet a tanszerek iránt, ezért több helyen is kedvezményekkel csábítják a vásárlókat. A Magyar Nemzeti Tanács egyébként az idén is beiskolázási tanszercsomagokkal támogatja a magyar nyelvű első osztályba induló megközelítőleg 1360 vajdasági kisiskolást.
Nem olcsó mulatság mindent megvenni az iskolakezdéshez. A szülők többsége apránként, részletekben vásárolja meg a tanszereket.
Silvija Francišković, Szabadka: „Most például kétezer dinárt költöttem, erre a pár füzetre, az egyik gyerekemnek. Tehát kell még hozzávásárolni, amikor elkezdődik az iskola, és tudni fogjuk, mi kell.”
Egyelőre valóban a füzetek a legkelendőbbek, van belőlük mindenféle színben és mintával, sokféle áron.
Pisanić Karolina, eladó, Palics: „A legolcsóbb az 89 dinár, de elmehet ez egész 250 dinárig, vastagfedelű, spirálos, csillogó.”
Az alsósoknak általában a mintás, mesefigurás iskolatáskák tetszenek, a felsősök viszont az egyszínű, letisztult modelleket keresik - mondta az eladó.
Akárcsak az iskolatáskák, úgy a tolltartók esetében is minden évben vannak aktuális, divatos motívumok. Az üres tolltartók most körülbelül 550 dinárba kerülnek, míg a teli tolltartók nagyjából 940 dinárért vásárolhatók meg az egyik palicsi tanszerüzletben.
Az olcsóbb grafitceruzák ára átlagosan 30-40 dinár, a márkásabbak 70 dinárba kerülnek. A radírokért 15-30 dinárt kell fizetni, egy ötös rajzblokk ára 80, a kisebbeké 50-60 dinár. Összességében több ezer dináros kiadásra kell számítaniuk a szülőknek gyermekenként.
A magyar első osztályba induló kisdiákokat ugyanakkor idén is támogatja az anyaország. A Magyar Nemzeti Tanács beiskoláztatási tanszercsomagját idén is kiosztják.
Jerasz Anikó, elnök, Végrehajtó Bizottság, MNT: „A beiskolázási csomagok ebben az évben is egy kis poggyászalakot fognak majd ölteni, amelyek mintegy ötezer dinár értéket tesznek ki. Minden olyan eszközt tartalmaznak, amelyek a kis elsősöknek szükségesek ahhoz, hogy megkezdjék a tanulmányukat. Kezdve a nagyon szépen, gazdagon felszerelt tolltartótól, a képzőművészeti órára szükséges minden eszközt, a vonalzókészletet, a tornazsákot, a Gőgös Gúnár Gedeont, a betűkirakót, és a Magyar Szó Lapkiadó Kft.-nek köszönhetően ebben az évben is megtalálható lesz a csomagban a Mézeskalács.”
A Rákóczi Szövetség jóvoltából továbbá egy iskolatáskát is kapnak majd a vajdasági magyar elsős általános iskolások. Az idén rendhagyó módon, minden óvintézkedést betartva kerülnek majd kiosztásra ezek az ajándékok, kis csoportokban, több időpontban, már a jövő héttől kezdve - tette hozzá Jerasz Anikó.

Mit vásároljunk az iskolatáskába?

Még most sem lehet tudni, hogy hogyan fog kezdődni az iskola szeptembertől.

A szerbiai iskolákban
szeptember 1-jétől
kezdődik a tanítás.
A koronavírus-járvány miatt
nem lehet pontosan tudni,
hogy hogyan fog kezdődni
a tanítás Szerbiában.
A szülőknek és
a gyerekeknek is
fel kell készülni
a szeptemberi iskolakezdésre.
A szülők még nem tudják,
hogyan kezdődik
az iskola, ezért
félnek előre bevásárolni
tanszerekből is.
Tanszer például
a füzet, a tolltartó,
az iskolatáska.
A könyvkereskedésekben
sem adtak még el
sok füzetet, táskát, tolltartót.
A kevés vásárló miatt
több könyvkereskedés is
akciókkal várja
a szülőket és a gyerekeket.
A szülők szerint
nem olcsó bevásárolni
az iskolakezdésre.
Több ezer dinárba kerül
bevásárolni az iskolakezdésre.
Nagy választék van
a füzetekből is
a könyvkereskedésekben.
Egy palicsi tanszerüzletben
a legolcsóbb füzet
89 dinárba kerül,
a legdrágább 250 dinárba.
Az üres tolltartók
például 550 dinárba kerülnek,
a ceruzákkal teli tolltartók
940 dinárba kerülnek.
Az olcsóbb ceruzák
30 vagy 40 dinárba kerülnek,
a márkásabb ceruzák
70 dinárba kerülnek.
Törlőradírokat
15 és 30 dinár között
lehet vásárolni.
A Magyar Nemzeti Tanács
idén is támogatja
a magyar nyelvű
1. osztályba induló
kisdiákokat.
Idén 2020 van.
A Magyar Nemzeti Tanács
rövidítése az MNT.
Az MNT 5.000 dináros
tanfelszereléssel támogatja
az 1. osztályba induló
magyar nyelvű tanulókat.
A tanszercsomagban
például tolltartó, tornazsák
mesés könyv, vonalzók,
rajz órához szükséges
színezők, fehér blokkok is vannak,
és még iskolatáskát is
kapnak a magyar nyelvű
1.osztályba induló
kisiskolások.
Az MNT jövő héttől
kezdi kiosztani
a tanszercsomagokat
a gyerekeknek
több vajdasági településen is.
Jövő hét augusztus 24-től kezdődik.


Szerbiának évente közel két milliárd eurós vesztesége származik abból, hogy a fiatalok elhagyják az országot, mutatott rá A szerbiai fiatalok emigrálásának költségei címet viselő felmérés.

A felmérést a Fejlesztési és Innovációs Intézet végezte a Westminster Alapítvány a Demokráciáért támogatásával.
Nem ismert pontosan, hányan távoznak, de a Gazdasági Együttműködési és Fejlesztési Szervezet és az ENSZ becslései szerint évente 49 ezer személy hagyja el Szerbiát.
Az adatok szerint az iskoláskor előtti intézménytől kezdve, az általános és a négyéves középiskolai oktatáson át egészen az egyetemi tanulmányok végéig, amelyek átlagosan öt évig tartanak, összesen mintegy 34 ezer eurót fektetnek be. Amennyiben ezt a számot beszorozzuk a távozó személyek számával, akkor a veszteség 1 és 1,2 milliárd euró között mozog évente, ami hatalmas kiadás az ország számára - mutatnak rá a kutatásban.

KÉK-hírek: A szerbiai fiatalok emigrálásának költségei

Szerbiából minden évben nagyon sok fiatal emigrál külföldre.

Az emigrálás azt jelenti, hogy az ember kiköltözik külföldre.
Az emigrálást kivándorlásnak is lehet nevezni.
Minden évben 49 000 ember emigrál Szerbiából.
Szerbiának nagyon rossz, hogy minden évben sok fiatal emigrál.
Az emigrálás miatt Szerbiának sok költsége van.
Azért van sok költsége Szerbiának, mert sok pénzt költ a fiatalok tanítására.
A költség azt jelenti, hogy sok pénzt kell költeni.
Azért emigrál nagyon sok fiatal Szerbiából, mert külföldön több a fizetés.
Szerbiának az lenne jó, ha nem emigrálna sok fiatal külföldre.


Visszaköltözik a szabadkai tüdőgondozó

Hétfőtől ismét a Harambašić utcában működik a szabadkai tüdőgondozó, amely a koronavírus-járvány idején a Kumičić utcában dolgozott - tájékoztat a Szabadkai Egészségház.

A tüdőgyógyász szakorvos minden hétköznap 7 és 14 óra között fogadja a pácienseket. Az illetékesek hangsúlyozzák, azok, akik koronavírus-fertőzés gyanújával érkeznek, el lesznek különítve azoktól, akik a tüdőgyógyászhoz érkeznek, külön ajtón lehet majd bemenni a covid-rendelőbe és egy másikon a tüdőgondozóba.
Dr. Nenad Marčeta, a Szabadkai Egészségház orvosa elmondta, február óta stagnál a koronavírus tünetekkel jelentkezők száma. Április folyamán majdnem 2 ezer vizsgálatot végeztek el, több mint ezer esetben végeztek tesztet is, és 130 esetben lett pozitív az eredmény. Hozzátette, ritka a súlyos klinikai kép a fertőzöttek körében.

Visszaköltözik a szabadkai tüdőgondozó

Mától ismét a Harambašić utcában működik a szabadkai tüdőgondozó.

Ma május 15-e, hétfő van.
A szabadkai tüdőgondozó a koronavírus-járvány idején
a Kumičić utcában dolgozott.
A tüdőgyógyász szakorvos minden hétköznap
reggel 7 óra és délután 2 óra között fogadja a pácienseket.
Értesítik a lakosokat, hogy azok,
akik koronavírus-fertőzés gyanújával érkeznek,
el lesznek különítve azoktól,
akik a tüdőgyógyászhoz mennek.
Külön ajtón lehet majd bemenni a covid-rendelőbe
és egy másik ajtón a tüdőgondozóba.
Jelenleg kevés ember koronavírusos az országban.


Csak kilépésre használható a röszkei közúti határátkelőhely

A Magyarországról való kilépés gyorsítása érdekében ma 10 órától 19 óráig csak a Magyarországról kilépő utasok használhatják a röszkei közúti határátkelőhelyet - közölte a magyar rendőrség. A cél, hogy csökkentsék a várakozási időt Röszkénél.

A Nyugat-Európából hazatérő vendégmunkások és a nyaralni induló turisták miatt hosszú a várakozás a röszkei autópálya-határátkelőhely kilépő oldalán.
A személygépkocsival Szerbiába tartóknak négy, az autóbusszal utazóknak kettő órát kell várniuk a határátlépésre.
A Magyarországra belépő oldalon személyautóval három-, busszal kétórás a várakozás.
A kisebb, időszakosan működő átkelőkön is torlódásra kell számítani. Megfelelő mennyiségű folyadék és türelem nélkül senki ne induljon útnak.

Ma csak a Magyarországról kilépő utasok használhatják a röszkei közúti határátkelőhelyet.

Ma július 17-e, vasárnap van.
Ma délelőtt 10 órától este 7 óráig
csak a Magyarországról kilépő utasok
használhatják a röszkei közúti határátkelőhelyet.
Ez azt jelenti, hogy ma Szerbiából nem lehet
Magyarországra utazni a röszkei közúti határátkelőn.
A Magyarországról való kilépés
gyorsítása miatt döntött így a magyar rendőrség.
Ezzel a döntéssel az a cél, hogy minél
kevesebb időt várakozzanak az utasok.
Minden magyar-szerb határátkelőnél
ma több órás várakozásra lehet számítani
azoknak, akik Magyarországról utaznak Szerbiába.
Az Európából hazatérő vendégmunkások
és a nyaralni induló turisták miatt
van többórás várakozás a röszkei
autópálya-határátkelő kilépő oldalán.
A kisebb határátkelőhelyeken is
nagyobb várakozásra kell számítani.
Aki útnak indul a határra, annál legyen
megfelelő mennyiségű folyadék
és legyen türelmes.


Több tucat kanyarós Szerbiában - csak az oltás véd

Március 3-ig összesen 27 kanyarós esetet regisztráltak Szerbiában, áll a belgrádi Dr. Milan Jovanović Batut Közegészségügyi Intézet jelentésében.

A betegek közül néhányan csak egy adag kanyaró elleni vakcinát kaptak meg, de a többségük oltatlan személy volt. Néhány betegnél tüdőgyulladás formájában jelentkezett szövődmény.
A legutóbbi szerbiai kanyarójárványban, 2017-ben és 2018-ban, mintegy 5800 beteget regisztráltak, 93 százalékuk volt oltatlan, hiányos vagy ismeretlen oltási státusú. A betegek egyharmada a kórkép súlyossága, majd a szövődmények miatt került kórházba. Tavaly 50 kanyarós esetet regisztráltak Szerbiában, az érintettek 94 százaléka nem volt beoltva.

Csak az oltás véd a kanyaró ellen

Március 3-ig összesen 27 kanyarós esetet jelentettek be Szerbiában.

Március 3-a vasárnap volt.
A kanyaró 1 veszélyes fertőző betegség.
A kanyaró tünete például a magas láz
és piros kiütések a testen.
A betegek közül vannak, akik csak 1 adag
kanyaró elleni vakcinát kaptak meg.
A kanyaróval fertőzött betegek többsége oltatlan személy volt.
Vannak betegek, akiknél a kanyaró miatt tüdőgyulladás is jelentkezett.
Szerbiában utoljára 2017-ben és 2018-ban volt kanyarójárvány.
Ebben a 2 évben 5800 kanyaróval fertőzött beteg volt az országban.
Ebben a 2 évben is a legtöbb kanyaróval fertőzött beteg
olyan személy volt, aki nem kapta meg a védőoltást.
Sokan kórházba is kerültek a kanyaró miatt.
Tavaly 50 kanyarós eset volt Szerbiában.
Tavaly 2023 volt.
A legtöbb kanyarós eset oltatlan személyeknél alakult ki tavaly is.
A kanyaró ellen csak a védőoltással lehet védekezni.


Április 28-tól május 15-ig lehet igényelni a 60 eurót

Április 28-tól május 15-ig igényelheti a szerbiai lakosság a két időpontban kifizetendő összesen 60 eurós válságkezelő támogatást.

A 30+30 eurónak megfelelő dinárösszeg első részét május folyamán utalják át, a másodikat novemberben. A szociális támogatásban részesülőknek és a nyugdíjasoknak nem kell igényelniük a támogatást, mert ők automatikusan megkapják, mindenki másnak kérnie kell.
A nyilvántartott munkanélkülieknek is juttatnak pénzt, nekik júniusban fizetnek ki 60 eurót.
A korábbi bejelentések szerint a szerbiai nyugdíjasok a kétszer 30 eurón kívül még 50 eurót is kapni fognak az év végéig.

Április 28-tól május 15-ig lehet majd igényelni a szerbiai lakosoknak a 60 eurót.

A 60 eurót a szerb állam fizeti ki
a nagykorú szerbiai állampolgároknak.
Nagykorú az, aki betöltötte a 18. életévét.
A 60 eurót a szerbiai lakosok
2 időpontban fogják megkapni.
Az első 30 eurós összeget májusban
kapják meg a szerbiai lakosok.
A második 30 eurós összeget novemberben
kapják meg a szerbiai lakosok.
Így összesen 60 eurót kapnak
2 időpontban a szerbiai lakosok.
A nyugdíjasoknak és
akik szociális támogatást kapnak
nem kell jelentkezniük a támogatásra.
Ők jelentkezés nélkül is megkapják
a támogatást.
Mindenki másnak jelentkezni kell
az összesen 60 eurós támogatásra
az interneten keresztül vagy
telefonon keresztül.
A munkanélküli emberek júniusban
fogják megkapni a 60 eurós támogatást.
Év végéig a szerbiai nyugdíjasok
összesen 110 eurós támogatást
kapnak majd a szerb államtól.
Év vége decemberben lesz.


50 000 adag orosz vakcina érkezik Szerbiába

Már készen áll a jelentős mennyiségű védőoltást tartalmazó szállítmány.

Nenad Popović bejelentette, hogy 50 000 adag orosz védőoltás érkezik Szerbiába. Az oroszországi illetékesektől jött az értesítés, miszerint készen áll a Szputnyik V koronavírus elleni vakcina újabb szállítmánya - közölte a tárca nélküli miniszter. Hétfőn este vagy kedden érkezik az oltóanyag Szerbiába. Aleksandar Vučić szerb államfő és Vlagyimir Putyin orosz elnök a napokban tárgyaltak, és ennek az egyeztetésnek köszönhető az új vakcinaszállítmány.

50 000 adag orosz Szputnyik V nevű koronavírus elleni védőoltás érkezik Szerbiába.

Ez a nagy mennyiségű
vakcina adag már
készen áll a szállításra.
Hétfőn vagy kedden érkezik
az oltóanyag Szerbiába.
Hétfő február 8-a,
ma van.
Kedd február 9-e,
holnap lesz.
Aleksandar Vučić és Vlagyimir Putyin
az elmúlt napokban
megbeszélést tartott.
Ennek a megbeszélésnek
köszönhetően érkezik
nagy mennyiségű orosz
vakcina Szerbiába.
Aleksandar Vučić
a szerb államfő.
Vlagyimir Putyin az orosz elnök.


Nincs koronavírusos lakó a szabadkai Gerontológiai Központban - interjú a leköszönő igazgatóval

A szabadkai Gerontológiai Központ lakói között egyetlen koronavírussal fertőzött személy sincs. Szigorúan betartanak minden óvintézkedést, és látogatási tilalom van érvényben.

Nenad Ivanišević, az intézmény leköszönő igazgatója ma reggel adott interjút médiaházunknak.
Új posztján, mint tartományi gazdasági és idegenforgalmi titkár, azt is elmondta, hogy a járványhelyzet komoly kihívás elé állítja a vajdasági turizmust és a gazdaságot egyaránt. Összefogással és a szerb kormánnyal való hatékony együttműködéssel azonban jelentősen enyhíthetők a koronavírus-járvány miatti gazdasági károk - fűzte hozzá.

Nincs koronavírusos beteg a szabadkai Gerontológiai Központban

Nincs egyetlen 1 koronavírusos beteg sem a szabadkai Gerontológiai Központban.

A Gerontológiai
Központ idősek otthonát
jelenti.
A szabadkai Gerontológiai
Központban kötelező
a maszkviselet,
a távolságtartás,
a gyakori kézmosás
és kézfertőtlenítés.
A Gerontológiai
Központban látogatási
tilalom van,
ami azt jelenti,
hogy nem mehet senki
látogatóba
az idős emberekhez.
Az idős embereknek sem
szabad elhagyni
a Gerontológiai Központot.
Azért vannak
ezek a szigorítások
a szabadkai Gerontológiai
Központban, hogy
továbbra se kapja el
senki a koronavírust.


Támogatás falusi ház vásárlásához

Tíz napon belül új pályázatot hirdetnek falusi házak vásárlására - jelentette be Milan Krkobabić vidékfejlesztési miniszter.

Felszólított minden 18 és 45 év közötti polgárt, aki szeretne falun maradni vagy vidékre költözne, hogy készüljön fel a kérelem benyújtására.
Krkobabić kiemelte: eddig 651 házba költöztek be, és Szerbiában 150 ezer ház áll üresen.

Támogatás falusi házak vásárlásához

10 napon belül új pályázatot hirdetnek falusi házak vásárlására.

Ezt Milan Krkobabić vidékfejlesztési miniszter jelentette be.
Ez azt jelenti, hogy február 19-ig
meg fog jelenni a pályázat
a falusi házak vásárlására.
A vidékfejlesztési miniszter figyelmeztette
a 18 év és 45 év közötti lakosokat,
hogy aki szeretne falun maradni
vagy falura költözni,
azok készüljenek a pályázatra való jelentkezésre.
Korábban is támogatta már a szerb állam
a falusi házak vásárlását.
Eddig 651 házba költöztek be a támogatással.
Szerbiában jelenleg 150 ezer falusi ház áll üresen.


Online próba-kisérettségi Szerbiában

A próba-kisérettségit online formában szervezik meg Szerbiában - nyilatkozta a Szerbiai RTV-nek Mladen Šarčević.

Az oktatási miniszter hozzátette: fontos, hogy a tanulóknak ne segítsen otthon senki a tesztek kitöltésében, mert ezzel önmagukat is megtéveszthetik, és ebben az esetben nem a valós tudásukról kapnak képet.
Valószínűleg a megmaradt iskolai órákat is a virtuális térben fejezik be, erre nagyjából még másfél hónap áll rendelkezésre - emelte ki Šarčević. Hangsúlyozta, a munka legnagyobb részét az oktatás teszi ki, azonban ugyanilyen fontos az is, hogy a diákok tudását értékelni tudják.
A próba-kisérettségit április 22-én, 23-án és 24-én tartják meg.

Online próba-kisérettségi Szerbiában

A próba-kisérettségi az interneten keresztül fog történni Szerbiában.

Ezt Mladen Šarčević,
a szerb oktatási miniszter
mondta.
Az online próba-kisérettségi
április 22-én, 23-án
és 24-én lesz
Szerbiában.
Az interneten történő dolgokra
mondjuk azt, hogy online.
Az online 1 angol szó.
Az online szót úgy ejtjük,
hogy onlájn.
A próba-kisérettségit
az általános iskola
8. osztályt fejező diákok
írják.
A próba-kisérettségi
az igazi érettségi teszt előtt
történik.
A koronavírus-járvány miatt
lesz online a próba-kisérettségi.
A szerb oktatási miniszter
azt mondta, fontos,
hogy ne segítsen otthon
senki a tesztek kitöltésében
a tanulóknak.
A valódi tudásukat
kell megmutatniuk
a tanulóknak
a tesztek kitöltésénél.


A 12 évvel ezelőtti adatokhoz képest Szerbiában ma 6 százalékkal magasabb azoknak a gyermekeknek a száma, akiket szüleik nem íratnak be az általános iskolába, hangzott el a Demokrácia Központ Alapítvány által szervezett szakmai vitán.

Szerbia csaknem 50 községében a gyerekek mintegy tíz százaléka nem részesül alapfokú oktatásban, míg a végzettek 14 százaléka nem iratkozik be középiskolába. A legtöbb nem beíratott gyermek Szerbia déli, keleti részein és kisebb településeken él, ahol az egészségügyi ellátás sem megfelelő.
A tömegközlekedés problémája szorosan összefügg ezzel. Egymillió lakos nem fér hozzá a tömegközlekedéshez, és ha orvoshoz akar menni, vagy valamilyen ügyeket szeretne intézni, akkor egyéni közlekedést vagy taxit kell igénybe vennie, hangzott el a tanácskozáson. Danijel Dašić, a decentralizációs kérdések szakértője a falvak drasztikus pusztulására mutatott rá, és hangsúlyozta, hogy az egészségügyi szolgáltatásokat közelebb kell vinni azokhoz a polgárokhoz, akiknek nincs kiváltsága a városok közelében élni. Hozzátette: az egészségügy és az oktatás kulcsfontosságú tényező ahhoz, hogy az emberek vidéken maradjanak, és Szerbiában minden negyedik falu a kihalás szélén áll.

Egyre több gyereket nem íratnak be általános iskolába Szerbiában.

A 12 évvel ezelőtti adatokhoz képest Szerbiában
ma 6 százalékkal magasabb azoknak
a gyerekeknek a száma, akiket nem íratnak be
általános iskolába a szüleik.
Az oktatás tanítást jelent.
A legtöbb nem beíratott gyermek
Szerbia déli és keleti részein él.
A kisebb településeken is élnek olyan gyerekek,
akiket nem íratnak be általános iskolába a szüleik.
Ezeken a helyeken az egészségügyi ellátás sem megfelelő.
A tömegközlekedés problémája miatt is
sokan nem íratják be gyermekeiket általános iskolába.
Tömegközlekedés például az autóbusz, a vonat,
a villamos.
Szerbiában 1 millió lakos nem tud hozzáférni a tömegközlekedéshez.
Ez miatt ha a lakos orvoshoz akar menni,
vagy valamilyen ügyet szeretne intézni,
akkor saját autóval vagy taxival tud csak utazni.


Látogatási tilalom minden szerbiai kórházban

A koronavírus-fertőzöttek nagy száma miatt mától látogatási tilalom lép életbe a szerbiai kórházakban - írja a Tanjug.

Az intézkedésről az Egészségügyi Minisztérium és a Batut Közegészségügyi Intézet határozott. A döntést a fertőzés terjedésének megakadályozása érdekében hozták meg.
Az elmúlt 24 órában 4500 új beteget azonosítottak. Csaknem 13 ezer tesztet végeztek el a szakemberek. A kór következtében hatan vesztették életüket. Kórházban 431 covidost kezelnek, közülük 18-an vannak lélegeztetőgépen.

Látogatási tilalom a szerbiai kórházakban

Mától látogatási tilalom van minden szerbiai kórházban.

Ma július 22-e, péntek van.
A koronavírus-fertőzöttek nagy száma miatt
van mától látogatási tilalom
minden szerbiai kórházban.
Erről az intézkedésről az Egészségügyi Minisztérium
és a Batut Közegészségügyi Intézet döntött.
Azért döntöttek így, hogy ne legyen
még több koronavírusos beteg az országban.
Az elmúlt 1 napban több mint 4 ezer
koronavírusos betegről lehet tudni.
Kórházban több mint 400 beteget ápolnak.
A 400 koronavírusos beteg közül
18-an lélegeztetőgépen vannak.


Vége a házibulik időszakának

Több szórakozóhelyen is bulival ünnepelték a védettségi igazolványok eltörlését Újvidéken. A fiatalok szerint ideje volt már az enyhítésnek.

Megérkeztek az első vendégek az egyik népszerű újvidéki szórakozóhelyre, és bár elmúlt nyolc óra, senki nem kért tőlük védettségi igazolást. Vége a házibulik időszakának - mondták a fiatalok. Megteltek a szórakozóhelyek az újvidéki Laze Telečkog utcán, a korlátozások megszüntetésének mindenki nagyon örül.
Dronjić Velibor, Verbász: „Szerintem ez megkönnyebbülés, végre visszatérhetünk a normális életbe, ahogy régen volt.”
Nehéz időszakon van túl a szórakoztatóipar is, sokkal kevesebb munkájuk volt a zenészeknek is a korlátozások alatt - mondták a Seljačka Buna és Sanitarium zenekarok tagjai: „Most már sokkal jobb lesz. Kezdődik egy mini turnénk, szóval Szerbia összes nagyobb szórakozóhelyére megyünk, úgyhogy szerintem mostantól jobb lesz.”
A pincéreknek is nehéz volt munkát találni a járvány alatt. A kevesebb vendég miatt sok helyen fele annyi felszolgálót alkalmaztak, mint egyébként, illetve sokszor incidenseik voltak a vendégekkel a védettségi igazolások ellenőrzésekor.
Branislav Samolov, felszolgáló: „Nálunk is voltak olyanok, akiknek nem volt védettségi igazolásuk és nem értették, hogy miért kértük, pedig mi szigorúan kértük, senki nem jöhetett be védettségi nélkül.”
A korlátozások alatti időszak óriási bevételkiesésekkel járt a vendéglátósoknak. Most ünnepelnek.
Goran Čolić, klubtulajdonos: „Hétvégente DJ várja majd a vendégeket, csütörtökön pedig koncertek, így volt ez nálunk korábban is.”
A védettségi igazolások megszüntetésével a maszkhasználat sem kötelező többé a zárt terekben, csupán javallott, emellett a létszám korlátot is eltörölték.

Vége a házibulik időszakának

Szombattól már nem kötelező
a védettségi igazolvány felmutatása
este 8 óra után.
Szombat március 12-e volt.
A fiatalok szerint ideje volt megszüntetni a szigorításokat.
A fiatalok ezentúl már nem csak házibulikban
szórakozhatnak este 8 óra után.
Szombat este megteltek a szórakozóhelyek
az újvidéki Laze Telečkog utcában.
A szigorítások megszüntetésének
a fiatalok és a szórakozóhelyek tulajdonosai is
nagyon örülnek.
A szigorítások idején nehéz dolguk volt
a szórakozóhelyeknek és a zenészeknek is.
Sokkal kevesebb munkájuk volt
a szigorítások idején.
A pincéreknek is nehéz volt munkát találni
a járvány idején.
Sokkal kevesebb bevételük volt
a vendéglátósoknak is a járvány idején.
Mindenki abban reménykedik,
hogy a szigorítások enyhítésével
újra visszatér a régi élet, amikor az emberek
szórakozni és éttermekbe jártak.
Vendéglátóhely például az étterem,
a kávézó, a pizzéria, a szórakozóhely.
A védettségi igazolások megszüntetésével
a maszkhasználat sem kötelező zárt terekben.
A maszkok viselése csak ajánlott az emberek számára.
Már nincs meghatározva az sem,
hogy zárt térben hány ember lehet bent.


A téli szolgálat második felkészültségi szintje van érvényben Szerbiában

A rendelkezésre álló személyzet és a gépek is már a terepen vannak, munkára készen, hogy szükség esetén biztosítani tudják a zökkenőmentes közúti forgalmat - jelentette be a Szerbia Útjai Közvállalat.

Az illetékesek szerint elegendő só és apró kavics áll rendelkezésre, valamint hidegaszfalttal is készültek az utakon keletkező lyukak feltöltéséhez.
A Szerbia Útjai Közvállalat a 2020/2021-es szezonban 167 bázisról, illetve pontról végzi az útkarbantartási munkálatokat.
A közlekedésben résztvevőket arra kérik, ne induljanak útnak a kötelező téli felszerelés nélkül, az időjárási feltételeknek megfelelően vezessenek óvatosabban, tartsák be a sebességkorlátozást és alkalmazkodjanak az útviszonyokhoz.

A téli szolgálat fel van készülve Szerbiában

A téli szolgálat fel van készülve a havazásra is Szerbiában.

Téli szolgálat biztosítja
a munkásokat, és
a megfelelő gépeket
havazás esetén.
A téli szolgálat
segítségével az utak
szárazak maradnak
havazás esetén is.
Szerbiában a téli
szolgálat neve
a Szerbia Útjai Közvállalat.
A téli szolgálatnak
elegendő só és
apró kavics mennyisége
van havazás esetén.
A téli szolgálat
az utakon keletkező
lyukakat is fel tudja
majd tölteni havazás esetén.
A téli szolgálatnak
egész Szerbiában
167 pontja van,
ahonnan rendbe tudják
tartani az utakat.
A közlekedésben
résztvevőket arra kérik,
hogy a járművekben
legyenek meg
a szükséges
téli felszerelések.
Jármű például
az autó, a teherautó.
Téli felszerelés
például a téli gumi.
Fontos, hogy
a közlekedésben résztvevők
vezessenek figyelmesen
és óvatosan,
tartsák be
a sebességkorlátozásokat.


Szigorú feltételek mellett, de már látogathatók az idősotthonok lakói

A legfontosabb feltétel, hogy a koronavírus elleni védőoltás mindkét dózisát felvegye az idősotthon lakója, aki látogatót fogad. Vannak további feltételek is.

Látogatókat fogadhatnak azok az idősotthonokban lévő személyek, akik átestek a védőoltás felvételének teljes folyamatán - ezt a döntést hozta ma a szerbiai válságstáb. A látogatások ellenőrzött körülmények között, a járványügyi előírások betartásával történhetnek. Feltétel, hogy olyan idősek otthonában lehet látogatókat fogadni, ahol 14 napja sem a használók, sem a dolgozók között nem fedeztek fel koronavírusos beteget, illetve a látogatót fogadó személy átesett a védőoltás felvételének teljes folyamatán, és a második dózis felvétele óta elmúlt egy hét. Továbbá azokban az idősotthonokban, ahol korábban regisztráltak koronavírusos beteget, ott 28 napnak el kell múlnia a legutolsó eset felfedezése óta, és aztán engedélyezhetnek látogatást.
Dr. Darija Kisić Tepavčević, munkaügyi miniszter, Szerbia: „Mindenekelőtt feltétel, hogy az idősotthonban nem volt egy Covid-19 megbetegedés sem, sem a dolgozóknál, sem az ott lakóknál az utóbbi 14 napban. Ha jelentették a járvány jelenlétét, akkor az előfeltétel az, hogy a legutolsó jelentett eset után meg kell várni a lappangási időszak kétszeresét. Feltétel továbbá, hogy az ott lakók be legyenek oltva, ami az jelenti, hogy mindkét vakcinát megkapták.”

Szigorú szabályokkal, de már látogathatók az idősotthonok lakói

Szigorú szabályokkal, de már meglehet látogatni az idősotthonok lakóit.

Azokat az időseket
lehet meglátogatni
az idősek otthonában,
akik már mind
a 2 darab koronavírus
elleni védőoltást felvették.
Csak így fogadhatnak látogatót
az idős emberek
az idősek otthonában.
Erről a szerbiai
válságstáb tegnap
döntött.
Tegnap január 29-e,
péntek volt.
A szerbiai válságstábban
orvosok vannak.
Szigorú szabály még,
hogy csak azokban
az idősek otthonában
lehet látogatót fogadni,
ahol 14 napja nem
volt sem idős ember,
sem egészségügyi dolgozó
koronavírusos beteg.
Egészségügyi dolgozó
például az orvos,
a nővér, az ápoló.
Szigorú szabály
még az, hogy
csak az az ember
mehet látogatóba
az idősek otthonába,
aki mind a 2 darab
koronavírus elleni
védőoltással már
beoltatta magát,
és a második vakcina óta
elmúlt már 1 hét.
Azokban az idősotthonokban,
ahol voltak
koronavírusos betegek,
ott 28 napnak el
kell múlnia,
a legutolsó koronavírusos
eset óta.
Ilyen szigorú szabályokkal
lehet csak látogatni
az idősotthonokban
élő idős embereket
Szerbiában.


Vasárnap ismét Fussunk együtt a történelmen át!

Augusztus 28-án, vasárnap rajtol el az 5. Szabadkai Félmaraton. A sportesemény célja az egészséges életmód népszerűsítése, valamint Szabadka látványosságainak bemutatása, ugyanis számos nevezetesség mellett kocoghatnak el a versenyzők.

Fussunk együtt a történelmen át! Idén is ez a Szabadkai Félmaraton mottója. A versenyzők három táv közül választhatnak: 5 vagy 10 kilométeren indulhatnak, de a kitartóbbak kipróbálhatják magukat a félmaratoni távon, ami 21 kilométer 97 méter. Mivel a verseny a város szívében kerül megrendezésre, az autósok és a tömegközlekedési eszközök is csak mellékutakon közelíthetik meg a központot.
Kristifor Bogdanić, elnök, Horizont Sportegyesület: „Vasárnap kora reggel kezdünk a programokkal, 7 órakor megnyitjuk a fogadóközpontot azoknak, akik aznap érkeznek, hogy felvegyék a kezdőcsomagot és bemelegítsenek, hogy addig minden elkészüljön és készen álljanak a 10 órai futásra. A gyerekek futóversenyét ebben az évben az Active Kids sportegyesülettel szerveztük, amire mintegy 700 gyereket várunk. Szóval nagyon forgalmas lesz a város központja aznap.”
A Szabadkai Félmaratont megelőző napon szombaton, majd a verseny napján, vasárnap önkéntes őssejtdonor-akciót tartanak a városban. Ez a Szerbiai Vérátömlesztő Intézet "Támaszkodj rám" elnevezésű kampánya keretében zajló akció, amelynek köszönhetően három hónap alatt 20 százalékkal nőtt az őssejtdonorok száma Szerbiában.
Tóth Demek Melinda, főnővér, Szabadkai Egészségházak: „Megkérek minden embert, aki szeretne és aki emberséget érez, jöjjön el és regisztráljon. Szombaton 16 órától 18-19-ig, vasárnap pedig a verseny ideje alatt, azaz reggel 8-tól jöhetnek. Két orvos lesz jelen a Belgrádi Transzfúziós Intézetből és technikusok. Donornak bárki jelentkezhet, aki betöltötte 18. életévét, életkora 18 és 45 év közötti. Csak egy apró epruvetta vérre van szükség tőlük.”
Idén a Szabadkai Félmaraton alkalmából fellép a Szabadkai Zeneiskola zenekara is a rendezvényen, de számos más kísérő programokkal is várják az érdeklődőket. A Szabadkai Félmaraton hagyományosan Szabadka városnapi rendezvénysorozatának keretein belül kerül megrendezésre. A versenyt a szabadkai Horizont Sportegyesület szervezi.

Vasárnap tartják meg a Szabadkai Félmaratont

Vasárnap szervezik meg 5. alkalommal a Szabadkai Félmaratont.

Vasárnap augusztus 28-a, holnap lesz.
A Szabadkai Félmaraton 1 népszerű
futóverseny Szabadka központjában.
A félmaraton célja az egészséges életmód népszerűsítése.
A félmaraton célja, hogy bemutassa
a résztvevőknek Szabadka látványosságait.
A versenyzők több híres szabadkai
épület mellett futnak el a verseny idején.
Az idei Szabadkai Félmaraton kulcsmondata:
Fussunk együtt a történelmen át!
A versenyzők 3 táv közül választhatnak.
A versenyzők az 5 kilométeres, a 10 kilométeres
és akár a 21 kilométeres távot is választhatják.
A verseny a város központjában lesz megszervezve,
ezért az autósok és a buszok is
csak mellékutakon közelíthetik meg a központot.
A Szabadkai Félmaraton programjai
már vasárnap reggel 7 órától elkezdődnek.
Vasárnap délelőtt a gyerekek számára is lesz futóverseny.
Szombaton és vasárnap önkéntes
őssejtdonor-akciót tartanak a városban.
Ma augusztus 27-e szombat van.
Ma délután 4 órától 6 óráig lehet
jelentkezni önkéntes őssejtdonornak.
Vasárnap reggel 8 órától lehet
jelentkezni őssejtdonornak a város központjában.
Donornak bárki jelentkezhet,
aki 18 év és 45 év között van.
Az őssejtdonor jelentkezéskor
az önkéntesnek csak vért kell adnia,
amivel akár más emberi életet menthet meg.
Idén a Szabadkai Félmaraton alkalmából
fellép a Szabadkai Zeneiskola zenekara is.
A versenyt a szabadkai
Horizont Sportegyesület szervezi.


Visszatér az élet Magyarkanizsára

Koronavírus járvány visszaszorításával országrszerte beindul az élet, egyre több rendezvényt szerveznek. Magyarkanizsa községben is hasonló a helyzet, a több mint 6600 polgár felvette a védőoltást, így megvédve önmagát és környezetét a vírustól.

Ebből kifolyólag enyhülnek a járványügyi intézkedések és lassan visszatérhetünk a megszokott szokásainkhoz, ellátogathatunk a kedvenc rendezvényeinkre.
Az elsők között, április végén, a kispiaci Vásártér telt meg árusokkal és kilátogatókkal, de nagy tömegeket vonzott a magyarkanizsai vásár is. Kiváló szervezés, több mint 120 árus és még több kilátogató - ez jellemezte az idei év első vásárát Magyarkanizsán.
Az, hogy a községben egyre nagyobb igény mutatkozik a rendezvények iránt, Muhi Zsuzsanna, a magyarkanizsai Dobó Tihamér Képtár vezetője is megerősítette.
A programok mellett a vendéglátóipari egységek is tovább tarthatnak nyitva és több vendéget tudnak fogadni. Újvári Kornél vendéglátós szerint a hosszabb nyitvatartási időnek köszönhetően egyre többen térnek be az étterembe.
Ahhoz, hogy enyhüljenek a rendelkezések nagyban hozzájárult a polgárok példaértékű viselkedése is. Maszkhasználat, másfél méter távolság és természetesen az immunizációban való részvétel - mondta a Közügyek stábjának Gyólay Karolina, a Magyarkanizsai Egészségház igazgatója. Hozzátette: mára már a Tisza-menti településen a polgárok több mint 40 százaléka felvette a koronavírus elleni védőoltás valamelyikét.

Visszatér az élet Magyarkanizsára

Magyarkanizsán több mint 6600 lakos vette fel a koronavírus elleni védőoltást.

A lakosok a védőoltással tudnak védekezni
a koronavírus ellen.
Sokan vették fel a vakcinát Magyarkanizsán,
ennek köszönhetően egyre több rendezvényt
szervezhetnek meg a községben.
Egész Szerbiában lassan beindul az élet,
és egyre több rendezvényt szerveznek.
Lassan megszűnnek a járványügyi szigorítások
az egész országban.
Magyarkanizsa községhez tartozik Kispiac is.
Április végén már meg lett szervezve
a kispiaci vásár a Vásártéren.
A magyarkanizsai vásár is meg lett szervezve.
Ezekre a vásárokra több 100 árus és látogató megy el.
Magyarkanizsa községben a vendéglátóipari egységek is
tovább tarthatnak nyitva.
Magyarkanizsa községben a vendéglátóipari egységek
több vendéget is tudnak már fogadni.
Vendéglátóipari egység például
az étterem, a kávézó.


Ezzel a világszerte erősödő és egyes embercsoportok társadalmi kirekesztését célzó folyamatok veszélyességére hívják fel a figyelmet.

1960. március 21-én a dél-afrikai Sharpeville-ben 69 békés tüntető halt meg egy rendőrségi sortűzben.
Ennek emlékére az ENSZ közgyűlésének 21. ülésszaka döntött a világnapról 1966-ban. A határozat értelmében a rasszizmus, az idegengyűlölet, mindenfajta diszkrimináció, amely faji, etnikai, nemzeti hovatartozásra vagy vallásos meggyőződésre, nyelvi, kulturális különbségre épül, súlyosan sérti az emberi jogokat, ezért minden törvényes eszközzel küzdeni kell ellene.

Ma van a faji megkülönböztetés elleni küzdelem napja

Ma van a faji megkülönböztetés elleni küzdelem nemzetközi napja.

Ma március 21-e, kedd van.
Ezzel a nappal felhívják az emberek figyelmét,
hogy nem szabad kirekeszteni
egyes embercsoportokat a társadalomból.
Súlyosan sérti az emberi jogokat,
ha különbséget teszünk az emberek között
például a faji, etnikai, nemzeti hovatartozás,
vallásos meggyőződés, nyelvi, kulturális különbség miatt.
Faji megkülönböztetést úgy is lehet mondani, hogy rasszizmus.
A diszkrimináció megkülönböztetést jelent.
Ezek mind sértik az emberi jogokat.
A faji megkülönböztetés elleni küzdelem
nemzetközi napját annak emlékére tartják meg,
hogy 1960. március 21-én egy dél-afrikai városban
69 békés tüntető halt meg rendőrségi lövésekben.
A tüntetők sötét bőrűek voltak.


Ónos eső, havazás nehezítheti a közlekedést

Csúszós, nedves utakra figyelmeztet a Szerbiai Autó-Motoros Szövetség.

A közleményben arra kérik a sofőröket, hogy fokozottan figyeljenek az utakon és tartsák be a sebességkorlátozást. A nap folyamán az ország nagy részén esőre, ónos esőre, a magasabban fekvő területeken pedig havazásra van kilátás. A szövetség információi szerint egyébként nincs fennakadás sem az autópályák fizetőkapuinál, sem a határátkelőkön.

Ónos eső és csúszós utak

Ma eső és ónos eső várható az ország nagy részén.

Ma január 27-e, hétfő van.
Ónos eső apró jeges esőcseppeket jelent.
Az ónos eső és a csúszós utak
megnehezítik a közlekedést.
Az ónos eső miatt,
az utak csúsznak.
A sofőröknek óvatosan kell
vezetni az utakon.
Óvatos vezetés lassú és
figyelmes vezetést jelent.
A magasabban fekvő területeken
havazás is lehet.
Magasan fekvő terület például
a hegységek, vagy a hegységek közelében
lévő területek.


Mától vasárnapig várja az adományokat a VMSZ és a Caritas

Gyűjtési akcióba kezdett az ukrajnai menekültek számára a Vajdasági Magyar Szövetség a Caritas szabadkai szervezetével együttműködve.

Az adományokat mától adhatják át több ponton. A felajánlásokat 13-ig várják. Az összegyűjtött adományokat a Katolikus Karitász használja fel a menekültek ellátására Magyarország és Ukrajna területén.
Higiéniai cikkek, pelenka, tartós élelmiszer. Tímár Gabriella ezzel a csomaggal segíti az ukrajnai menekülteket. A VMSZ a Caritas szabadkai szervezetével együttműködve Vajdaság számos településén alakított ki gyűjtőpontokat, köztük Bácskossuthfalván is.
Tímár Gabriella, adományozó: „Én úgy gondolom, hogy segítenünk kell a bajbajutottakon mindenképpen és mindentől függetlenül, a Művelődési Központ is hozzájárult egy csomaggal, jómagam is, tisztálkodási szereket, bébiételeket tettünk bele, kis édességet, tartós konzerveket, tésztafélét, olyan dolgokat, amelyeket nyilván el tudnak majd szállítani a befogadóközpontokba, ahol ezek a menekültek vannak elhelyezve.”
Az adományozókat arra kérik, hogy vizet, gyümölcsféléket és takarókat, pokrócokat ebben az esetben ne adakozzanak, az orvosságok közül is inkább csak vitaminokat. Tartós élelmiszerre, tisztálkodási szerekre van a legnagyobb szükség. A tárgyi felajánlások mellett pénzt is elfogadnak. A pénzbeli felajánlásokat a Caritas Szabadka erre a célra elkülönített bankszámlájára utalhatják, a szám: 310-174229-65.
Ric Gábor, igazgató, Szabadkai Caritas: „A segítésben a pénzgyűjtésre és -küldésre az egyik leghatékonyabb módszer. Sokszor van az, hogy A pontból B pontra kell segítséget nyújtani, országhatáron keresztül, ilyenkor a pénz küldése a legegyszerűbb. Ez az egyik dimenziója a gyűjtésnek, hogy a pénzt, ami összegyűjtünk, azt továbbítjuk a magyar Katolikus Karitásznak és ők akkor konkrét szükségletekre tudják ezt elkölteni.”
A Vajdasági Összefogás Kárpátaljáért! elnevezésű akció 13-án, vasárnap zárul.
Juhász Bálint, intézőbizottsági elnök, VMSZ: „Nagy közösségi igény mutatkozott arra, hogy segítsünk a kárpátaljai rászorulókon. Sajnos életszerű tapasztalatunk van a háború borzalmairól, úgyhogy szeretné a vajdasági magyar közösség kifejezni szolidaritását. Alapvetően gyűjtést szerveztünk 65 településen, 25 önkormányzat területén Vajdaságban. Az alapvető szükségletekre a Katolikus Karitásznak fogjuk átadni azt a fölajánlott adománycsomagot.”
Bővebb tájékoztatás a www.vmsz.org.rs honlapon olvasható, emellett a Caritas szabadkai szervezete is hívható a 024/559-139-es számon.

Adománygyűjtési akciót szervez a VMSZ és a Caritas

Gyűjtési akcióba kezdett az ukrajnai menekültek számára a VMSZ és a Caritas.

A VMSZ 1 politikai párt.
A VMSZ a Vajdasági Magyar Szövetség rövidítése.
A VMSZ a Caritas szabadkai szervezetével
együtt szervez gyűjtési akciót
az ukrajnai menekültek számára.
Tegnap óta gyűjtik az adományokat.
Tegnap március 7-e, hétfő volt.
Az adományokat március 13-ig várják.
Március 13-a vasárnap lesz.
Az összegyűjtött adományokat
a Katolikus Karitász használja fel
a menekültek ellátására
Magyarország és Ukrajna területén.
Vajdaság több településén is
át lehet adni az adományokat
az ukrajnai menekültek számára.
Ilyen vajdasági település például Bácskossuthfalva,
Csantavér, Ludas, Palics, Horgos, Zenta
és még sok más település.
Az adományokba tisztálkodási eszközöket,
pelenkákat és tartós élelmiszereket is lehet tenni.
Tartós élelmiszer például
a különböző konzervek, a tészták, a rizs.
Az adományozókat arra kérik,
hogy vizet, gyümölcsféléket,
takarókat vagy pokrócokat most ne adakozzanak.
Az orvosságok közül is inkább vitaminokat
adakozzanak a jóakaratú emberek.
A tárgyi adományok mellett pénzt is elfogadnak.
A pénzbeli felajánlásokat
a következő bankszámlára küldhetik:
310-174229-65
Ezt a bankszámlát a szabadkai Caritas
külön erre a gyűjtési akcióra nyitotta meg.
Még több információ a gyűjtési akcióról
és a gyűjtőpontok helyeiről a következő
internetes oldalon lehet olvasni:
https://www.vmsz.org.rs/hirek/tortenesek/gyujtesi-helyszinek
Még több információt a gyűjtési akcióról
a Caritas szabadkai szervezetének
hívásával is kapható
a 024 559 139 – es telefonszámon.


Szűrővizsgálatokat végeznek a hétvégén Magyarkanizsán a magyarországi Katolikus Karitász Orvosmisszió programjának keretében. Két nap alatt közel 200 gyermeket és felnőttet vizsgálnak meg a Jovan Jovanović Zmaj Általános Iskola Ady-épületében.

A gyermekeket fogorvosi, szemészeti és ortopédiai vizsgálat várta, csecsemőkön csípőszűrést, míg a felnőtteken vérnyomás, vércukor és EKG vizsgálatot végeztek, de lehetőség volt nőgyógyásszal is konzultálni. Takács Brigitta kislányával érkezett a vizsgálatokra: „Ortopéd szakorvosnál voltunk, szemészeten, fogásznál. Kislányomnál nem találtak semmit, nekem a szemüvegemet cserélik le, ingyen, térítés nélkül.”
A vizsgálaton az előre bejelentkezett polgárok és gyerekek mellett szociális munkások és önkéntesek is részt vehettek.
Cseszkó Mónika, titkár, Vöröskereszt, Magyarkanizsa: „Mi részt vettünk a program koordinálásában is. Itt vagyunk, hogy segítsük a polgárokat, akik érkeznek. A Vöröskeresztből az egész község területére szétküldtük a meghívót, és körülbelül 15 aktivistánk jelezte, hogy szeretne részt venni az akción.”
A magyarországi Katolikus Karitász Orvosmissziójának szűrővizsgálat-programja 2017-ben kezdődött, és közel 60 ilyen jellegű eseményt szerveztek meg Kárpátalján és Délvidéken. Kezdetben csak gyermekeket vizsgáltak, majd idővel a felnőttek is részt vehettek a programban.
Kecskés László, a Katolikus Karitász Orvosmissziójának szűrővizsgálat-programjának a szervezője: „A szűréseinknek a legfontosabb célja, hogy azoknak a határon túli gyermekeknek lehetőséget tudjunk biztosítani ingyenes szűrésre.”
Az esemény Magyarkanizsa Önkormányzatának szervezésében, a szabadkai Caritas szervezettel karöltve valósult meg.
Bicskei Ibolya, a Községi Tanács szociális és gyermekvédelemmel megbízott tagja: „A listán 70 gyerek és 70 felnőtt szerepel, de annyira kedvesek, hogy vállalják a dolgot.”
A szűrővizsgálatok vasárnap is zajlanak, melynek keretében óránként 10 gyermeket és 10 felnőttet vizsgálnak meg.

Szűrővizsgálatokat végeznek Magyarkanizsán

Szűrővizsgálatokat végeznek a hétvégén Magyarkanizsán.

A szűrővizsgálat egészségügyi vizsgálatot jelent.
A szűrővizsgálat tegnap kezdődött.
Tegnap március 11-e, szombat volt.
A szűrővizsgálat ma is folytatódik Magyarkanizsán.
Ma március 12-e, vasárnap van.
Két nap alatt közel 200 gyermeket és felnőttet
vizsgálnak meg a Jovan Jovanović Zmaj Általános Iskola
Ady-épületében.
A gyermekeken fogorvosi, szemészeti
és ortopédiai vizsgálatot végeznek az orvosok.
A csecsemőkön csípőszűrést végeznek a szűrővizsgálaton.
A felnőtteken vérnyomás, vércukor
és EKG vizsgálatot végeznek.
A nőknek lehetőségük van nőgyógyásszal is beszélgetni.
A vizsgálaton az előre bejelentkezett
lakosok és gyerekek vettek részt.
A vizsgálatokon szociális munkások
és önkéntesek is részt vehettek.
A magyarországi Katolikus Karitász
Orvosmissziója, Magyarkanizsa Önkormányzata
és a szabadkai Caritas szervezte meg a szűrővizsgálatot.
A vizsgálatok célja, hogy a határon túli gyermekeknek
lehetőségük legyen ingyenes szűrésen részt venni.
A mai szűrővizsgálaton óránként 10 gyermeket
és 10 felnőttet vizsgálnak meg az orvosok.


Május 27-én Vajdasági Vágta Szabadkán

A 11. Vajdasági Vágta helyszíne idén is a szabadkai Lóversenypálya lesz. A versenyzők folyamatosan nevezhetnek mind a Kishuszár Vágtára, mind a felnőtt kategóriába, Illés Ferencnél Adán – mondta Bunford Tivadar a Szabadkai Magyar Rádióban.

A Háló Vajdasági Fejlesztési Alapítvány igazgatójától azt is megtudtuk, hogy a vajdasági vágta nemcsak a versenyre vonz egyre több nézőt, de az egész vajdasági lovastársadalmat megmozgatta. Amióta megszervezik, egyes családok lótartással kezdtek foglalkozni, lovasklubok, családi vállalkozások alakultak. A vágtára egyre több kishuszár is jelentkezik, tehát biztosított az utánpótlás is.
Bunford Tivadar, igazgató, Háló Vajdasági Fejlesztési Alapítvány: „Itt ugye fő az alapgalopp versenyszám, ez az alapja a Vajdasági Vágtának, úgy felnőtt, mint gyerek kategóriában, de lesznek ügetőversenyek, fogathajtás és díjlovaglás is. Az idén először lesz díjugratás, egy lelkes topolyai csapat jelentkezett, hogy eljönnének és megmutatnák magukat. A Vajdasági Vágtán már 11. alkalommal próbálunk egy összvajdasági lovasképet bemutatni, hogy minden lovas szakágból valaki megjelenjen, és bemutasson valami szépet, valami jót, valami ügyeset a közönségnek.”

Májusban szervezik meg a Vajdasági Vágtát

Május 27-én szervezik meg a Vajdasági Vágtát Szabadkán.

A Vajdasági Vágtát idén 11. alkalommal szervezik meg.
A szabadkai Lóversenypályán tartják meg
a Vajdasági Vágtát.
A versenyzők folyamatosan nevezhetnek be
a Kishuszár Vágtára és a felnőtt kategóriára is.
A szervezők elmondták, minden évben
egyre többen érdeklődnek a Vajdasági Vágta iránt.
A vágtára egyre több kishuszár is jelentkezik.
Kishuszár a fiatal lóversenyzőt jelenti.
A lóverseny mellett még sok más érdekes
program várja május 27-én az érdeklődőket
a Vajdasági Vágtán.
Idén először lesz díjugratás a vágtán.
Egy topolyai csapat jelentkezett, hogy eljönnének
és megmutatnák magukat a díjugratásban.


Élénksárga színeivel előbukkant a tavaszi hérics

A látványos, fokozottan védett vadvirágot a közép-bácskai Krivaja patak lipári völgyében is honos. A topolyai Arcus Környezetvédő Egyesület hatodik alkalommal szervezett sétát annak érdekében, hogy felhívják a ritka növényfajra a figyelmet.

A hideg idő ellenére is sokan érdeklődtek a Hérics-túra iránt. A Kúla községben található lipári völgy a Krivaja folyó völgyhálózatához tartozik, ahol löszgyepi növényfajok is megtalálhatóak. A kényelmes, 40 perces séta során ezekről hallhattak a résztvevők, majd élénksárga színeivel előbukkant a tavaszi hérics, az év egyik első vadvirága.
Mészáros Csilla, Topolya: „Másodszor vagyok a hérics-túran, kettő evvel ezelőtt voltam és szerettem volna megnézni, hogy még mindig ugyanúgy virágoznak-e, hogy kevesebb vagy több virág van-e, hogy áll az élőhelyük. Mindig lehet sokféle érdekes dolgot hallani a túravezetőnktől.”
Brindza Katalin, Topolya: „Nagyon fontos, ne hagyjuk kiveszni a növényeket, amik már évek óta, évezredek óta, évszázadokon át ezen a részen nőnek, hagyjuk, hogy továbbra is nőjenek, nem kell mindent kiirtani, mert szép, így a természet egységét őrizzük.”
A tavaszi hérics veszélyeztetett faj, ugyanis kevés az érintetlen löszpusztagyep. Élőhelyét vagy felszántották vagy pedig olyan invazív telepített fajok, mint az akácfa szorítják ki élőhelyéről. Pár évvel ezelőttig a növényzet leégetése is gondot okozott.
Sihelnik József, ornitológus, Arcus Környezetvédő Egyesület, Topolya: „Talán egy picikét hamarabb kezdődött meg a virágzás, mint általában szokott, de nem sokkal, hiszen még most is a virágzás első felében járunk. Szerencsére azért évről évre járunk ki a túra keretén belül is, és egyébként is figyeljük őket, tehát most még az akác borítottság, illetve hogy a fák egyre jobban fejlődnek, most még akkora hatást nem gyakorol rájuk.”
Fontos lenne az akácosok visszaszorítása és a gyepek legeltetéssel, kaszálással történő gondozása, ugyanis ily módon tudnák megőrizni a löszpusztagyepek ökoszisztémáját.

Előbukkant a tavaszi hérics

Szép sárga színeivel előbukkant a tavaszi hérics.

A tavaszi hérics 1 nagyon szép, szigorúan védett vadvirág.
A topolyai Arcus Környezetvédő Egyesület
sétát szervezett tegnap azért,
hogy felhívják a ritka növényfajra a figyelmet.
Tegnap március 24-e, vasárnap volt.
Idén 6. alkalommal szervezett az egyesület sétát,
annak érdekében, hogy felhívják a figyelmet
a tavaszi hérics védelmére.
Tegnap hűvös idő volt, mégis sokan érdeklődtek a Hérics-túra iránt.
Topolyán szervezték meg a Hérics-túrát tegnap.
A túrán 40 percig sétáltak a résztvevők.
Tegnap előbukkant a tavaszi hérics is,
az év egyik első vadvirága.
A tavaszi hérics veszélyeztetett növényfaj.
Azért veszélyeztetett, mert a virág élőhelyét vagy felszántották,
vagy például az akácfa kiszorítja az élőhelyéről a tavaszi héricset.
Pár évvel ezelőttig a növényzet leégetése is gondot okozott.
A tavaszi hérics védelmezése miatt fontos lenne
az akácosok visszaszorítása és a gyepek lelegeltetése,
a gyepek kaszálással történő gondozása.
Gyep olyan legelhető fű, amely a réten, legelőn nő.


Vészhelyzetet szimuláltak Szabadkán

Vészhelyzeti szimulációt tartottak a szabadkai Dositej Obradović Oktatási Központ és Diákotthon épületében a szabadkai tűzoltók.

Az intézmény tanulói és dolgozói egyaránt részt vettek a gyakorlatban. Ezen a héten egyébként több tűzoltó-bemutatót tartanak Szabadkán.
Szirénázva érkezett több tűzoltóautó is a szabadkai Dositej Obradović Oktatási Központ és Diákotthon épületéhez. A tűzoltók evakuálták az iskolát, két sérültek kimenekítettek, majd elsősegélyben részesítették őket. Persze, mindez csak szimuláció volt. A gyakorlatban az intézmény 160 tanulója és 65 dolgozója vett részt.
Nataša Nimčević, igazgató, Dositej Obradović Oktatási Központ és Diákotthon, Szabadka: „Emlékeztetett arra, hogyan kellene reagálnunk tűz esetén. Igyekeztünk, de biztos voltak hibáink, de pont ezért vannak ezek az akciók. A cél természetesen az, hogy növeljük a biztonsági szintet, és a mi érdekünk, hogy az evakuációt, amire sor került, amit szerintem ez alkalommal kitűnően végre is hajtottunk, legalábbis amennyire tőlünk telik, azt talán egy magasabb szintre emeljük. A kollégák is kitűnően reagáltak, a gyerekek szintúgy. Volt néhány zaklatottabb gyerek köztük, akik elsírták magukat, de voltak gyerekek, akiknek ez érdekes volt.”
A rendkívüli helyzetekkel megbízott szektor szabadkai osztályát idén 530 esetben riasztották, ami nemcsak a tűzeseteket, hanem a közlekedésben és természeti katasztrófák során történő eseteket is magába foglalja.
Goran Ljubisavljević, a szabadkai tűzoltó- és mentőegység parancsnoka: „Ezeknek a gyakorlatoknak a célja, hogy a tűzoltók megismerkedjenek olyan épülettel, ami a tűzoltás szempontjából érdekes lehet, tehát meglátogatunk vállalatokat, gyakorlatokat végzünk, hogy önmagukat is minél előbb és jobban felkészíthessék, ahogy az embereket is, akiket az épületben találnak. Itt most a tanárokat és a gyerekeket készítettük fel arra helyzetre, amely megtörténhet velük.”
Több tűzoltó-bemutatót is tartanak a héten Szabadkán. Szerdán, 13-án kilenc órától a szabadkai városháza épülete előtt tartanak gyakorlatot, csütörtökön, 14-én szintén 9 órától pedig a vízi mentést mutatják be a Palicsi-tavon.

Vészhelyzeti bemutató Szabadkán

Vészhelyzeti bemutatót tartottak ma délelőtt Szabadkán.
Ma szeptember 12-e, kedd van.
A szabadkai tűzoltók mutatták be, hogy
mit kell tenni akkor, ha vészhelyzet van.
A szabadkai Dositej Obradović Oktatási Központ
és Diákotthon épületében történt a bemutató.
Az intézmény tanulói és dolgozói is
részt vettek a gyakorlatban.
Szirénázva érkezett több tűzoltóautó is a szabadkai
Dositej Obradović Oktatási Központ és Diákotthon épületéhez.
A tűzoltók kirürítették az iskolát,
2 sérültet kimenekítettek.
A 2 sérült elsősegélynyújtást kapott a tűzoltóktól.
Persze ez mind csak bemutató volt, nem volt igazi vészhelyzet.
A bemutató célja, hogy a diákok és a tanárok is lássák,
mit kellene tenni tűz és vészhelyzet esetén.
Az akció célja az is, hogy növeljék a biztonságot.
Volt olyan diák aki élvezte a bemutatót,
de volt olyan is, aki megijedt a helyzettől.
Ezen a héten  több tűzoltó-bemutatót tartanak Szabadkán.
Szerdán, délelőtt 9 órától a szabadkai városháza épülete előtt
tartanak gyakorlatot a tűzoltók.
Szerda szeptember 13-a, holnap lesz.
Csütörtökön délelőtt 9 órától pedig
a vízi mentést mutatják be a Palicsi-tavon.
Csütörtök szeptember 14-e lesz.


Nemzeti Vágta - szurkoljon a hétvégén a vajdasági lovasoknak!

A hétvégén tartják Budapesten a Nemzeti Vágta döntőjét. A vajdasági lovasok az utóbbi években sikert sikerre halmoztak a megmérettetésen. Idén is többen kvalifikálták magukat a Vajdasági Vágtáról.

Riporterünk Kishegyesen nézett utána, hogy Cékus Noémi és lova Lakáj, hogyan készül a versenyre.
A Közügyekben Bunford Tivadar a vajdasági esélyekről beszélt. A Háló Vajdasági Fejlesztési Alapítvány igazgatója szerint vidékünkön sokat fejlődött a lovassport, aminek köszönhetően bárkivel felvesszük a versenyt a Kárpát-medencében.

Hétvégén tartják a Nemzeti Vágtát

Hétvége szombat és vasárnap.
Szombat október 1-je, vasárnap október 2-a lesz.
Budapesten a Hősök terén szervezik meg
a Nemzeti Vágta döntőjét.
A Nemzeti vágta 1 nagyon népszerű lovasverseny.
A vajdasági lovasok közül többen is
részt vesznek a Nemzeti Vágtán, Budapesten.
A kishegyesi Cékus Noémi és lova
Lakáj is készülnek már a versenyre.
Noémi elmondta nagyon izgatott
és reméli, hogy jó eredményekkel térnek haza
az idei Nemzeti Vágta döntőjéről.


Ragyogó napsütés vár ránk

Ma és holnap is sok napsütésre számíthatunk, csak kevés felhő lesz az égen. Csapadék nem várható.

A legmagasabb nappali hőmérséklet 28 fok körül alakul, az esti órákban viszont akár 12 fokra is lehűlhet a levegő.
Csütörtökön és pénteken hasonlóan sok napsütés várható, általában kevés gomoly-, illetve fátyolfelhővel.
A Köztársasági Hidrometeorológiai Intézet szerint ezekben a napokban a hőmérő higanyszála 29 fokig is emelkedhet.

Sok napsütés vár ránk

Ma és holnap is sok napsütés várható térségünkben.

Ma szeptember 8-a,
kedd van.
Holnap szeptember 9-e,
szerda lesz.
Ma és holnap is
csak kevés felhő lesz
az égen, eső nem várható.
Ma és holnap délután
28 fokos hőmérsékletre
lehet számítani.
Ma és holnap este is
12 fokig lehűl a levegő.
Csütörtökön és pénteken is
marad a meleg,
napos időjárás térségünkben.


Érkezik a lehűlés

Egy hidegfront töri meg az elmúlt napok meleg, nyárias időjárását. Az esti órákban esőzéssel, viharos erejű széllökésekkel érkezik Szerbiába a lehűlés nyugati irányból.

Kedden országszerte záporokra, zivatarokra kell számítani az ország teljes területén. A legmagasabb hőmérséklet 20 fok körül alakul, hegyvidékeken akár 10 fokig is csökkenhet a hőmérséklet. Kedd estére a szél és a csapadék mértéke is gyengül, szerdára pedig teljesen kitisztul az ég felettünk és visszatér a napos idő, 26-28 fok körüli maximumokkal. A hét végéhez közeledve visszatér az igazi strandidő, helyenként akár 34 fokot is mérhetünk.

Érkezik a lehűlés

Ma július 6-a,
hétfő van.
A lehűléssel eső
és viharos erejű szél
érkezik térségünkbe.
Kedden az egész országban
záporok és zivatarok
várhatóak.
Kedden 20 fokos
hőmérséklet lesz.
Kedd július 7-e,
holnap lesz.
Szerdán visszatér
a napos és nyárias időjárás.
Szerdán már újra
26 és 28 fok között lesz
a hőmérséklet térségünkben.
Szerda július 8-a lesz.
Csütörtöktől visszatér
a kánikula, 34 fokos
hőmérséklettel.


Lovas élménytábor Tóthfaluban

A négynapos eseményen 37 gyermek vesz részt. A táborozók gyermekbarát lovak segítségével ismerkedhetnek meg a lovas hagyományokkal.

Az eseményt a tartományi oktatási titkárság támogatta, szervezője a helyi Almás-Vasderes Hagyományápoló Egyesület.
A tábornak a régi iskola udvara adott helyett. Évről évre nagy az érdeklődés az esemény iránt, hiszen nem csak, hogy sok az új táborlakó, hanem számos gyerek már sokadik alkalommal tér vissza erre a pár napra. A résztvevők csapatokban, felnőtt vezetőkkel vesznek részt a programokban.
Vázsonyi Simon: „Megtanulunk lovagolni, és jó sokat játszunk.”
Kovács Viktória: „Azért jöttem, hogy tanuljak és egymagam vezessem a lovakat.”
Kiss Hanna: „Második alkalommal vagyok itt, tavaly is voltam. Nagyon rajongok a lovakért, szerintem egy ló olyan, mint egy barát és nagyon szeretem őket. Ezért is vagyok itt, hogy fejlesszem a tudásomat.”
A tóthfalusi lovas élménytábort hatodik alkalommal szervezi meg az Almás-Vasderes Hagyományápoló Egyesület. Most is 37 gyermekkel tartják meg a tábort, ahol a lovak ápolása, megfelelő tartása mellett lovaglásra, fogathajtásra, kézműveskedésre, csapatjátékokra és vizes párbajokra is sor kerül.
Kálmán Jenő, az egyesület elnöke: „A gyerekek elevenek, minden érdekli őket, mindenben benne vannak. Nagyon szeretnek lovat csutakolni, leápolni, a sörényét, farkát befonni. Érdekli őket a fogatozás, fogathajtás, a szerszámok. Úgyhogy nagyon nagy érdeklődést vonz, egyedül, ami elszomorít, mint szervezőt, hogy nagyon sok gyereket le kellett mondani, hogy nem tudjuk most őket fogadni.”
A nagy érdeklődésre való tekintettel a táborra jelentkezőket két csoportra osztották. Az első csoport most vesz részt a táborban, a következőt pedig augusztus első hetében tartják meg.

Lovas élménytábor Tóthfaluban

A lovas élménytáborban 37 gyermek vesz részt Tóthfaluban

A lovas élménytábor 4 napos tábor.
A táborozók gyermekbarát lovak segítségével
ismerkedhetnek meg a lovas szokásokkal.
A lovas élménytábor szervezője a tóthfalusi
Almás-Vasderes Hagyományápoló Egyesület.
A tábort a régi iskola udvarában tartották meg.
Évről évre egyre több gyerek vesz részt az élménytáborban.
A résztvevők csapatokban, felnőtt vezetőkkel
vesznek részt a programokban.
A táborban a gyerekek a lovak ápolásáról,
megfelelő tartásukról tanultak,
gyakorolták a lovaglást, a fogathajtást,
kézműveskedtek, csapatjátékokban
és vizes párbajokban is részt vehettek.
A tótfalusi lovas élménytábort idén 6. alkalommal szervezték meg.
A tábor iránt olyan sok gyerek érdeklődött, hogy
2 csoportra osztották a résztvevőket.
Az első csoport most vesz részt a táborban,
a következő csoport augusztus első hetében érkezik.


Tartsuk be a szabályokat, és a strandolás nem fordul tragédiába

Két hónap alatt több tragédiával végződő medencével, folyóval, csatornával kapcsolatos baleset is történt vidékünkön.

A minap egy férfi fulladt meg a Palicsi-tóban, néhány hete pedig fiatalkorúak merültek el Kishegyesnél a csatornában. A tragédiák sorozata megelőzhető megfelelő odafigyeléssel - hívják fel a figyelmet a szakemberek.
A nyári hőségben rengetegen döntenek a vízparti pihenés mellett. A víz azonban veszélyeket is rejthet, amelyekkel nem árt tisztában lennünk. Két hónap alatt négy fürdőző vesztette életét Vajdaságban. Mitrovicánál egy tíz éves kisfiú fulladt meg, ezt követően két kiskorú bácsfeketehegyi kamasz fulladt vízbe, néhány napja pedig egy 54 éves férfi merült el a Palicsi-tóban. A fürdőidőszak most kezdődik igazán, elengedhetetlen a felelős magatartás.
A mostanihoz hasonló időjárás esetén a közel negyven fok körüli levegőből a huszonegy-néhány fokos vízbe érve az emberi testnek óriási hőkülönbséget kell elviselnie, így ha nincs meg a fokozatosság, előfordulhat, hogy megáll a szív, ami könnyen tragédiához is vezethet.
Fontos, hogy néhány tanácsot betartsunk, ha fürdőzni megyünk, a gyengén úszók lehetőleg sekély vízben fürödjenek, közvetlenül étkezés után ne menjünk úszni, amennyiben hínárba akadunk, akkor feküdjünk a hátunkra és lassan lebegve ússzunk ki belőle, a gyermekeket pedig semmiképpen se hagyjuk felügyelet nélkül se a parton, sem pedig a vízben, figyelmeztetnek a szakemberek.
Szendi Zsolt, a vízimentő-szolgálat koordinátora, Vöröskereszt, Szabadka: „Nálunk a nyílt vizek, a folyók, a tavak 99,9 százalékban nem átlátszók, úgyhogy át kell gondolni, hogyan megyünk be, milyen a víznek az alja, iszapos, vagy köves. Milyen a mélység: hirtelen növekvő, vagy nem, illetve arra kell figyelnünk, hogy ha ugrálunk, bár nem lenne szabad, ismeretlen vagy nem átlátszó vízben ugrálni, ellenőrizzük a víz felületét.”
A kánikulában a strandolás egyik legfontosabb szabálya, hogy szervezetünket mindig készítsük fel a hőmérséklet-különbségre, felhevült testtel soha ne ugorjunk be a vízbe – emelte ki Dr. Pajor Margit általános szakorvos: „Amikor vízbe szeretnénk menni, először csak belelépünk. Lassan a lábunkat, kezünket megvizezzük, hűtjük, a fürdőruhánkat a testünket is először csak kézzel vizesítjük át, aztán elmerülünk derékig, kiemelkedünk kicsit a vízből és nyakig elmerülünk és így lehet aztán már, amikor lehűlt a testünk fokozatosan belemenni a vízbe.”
Abban az esetben, ha csak picit is úgy tűnik, hogy valaki bajban van, rögtön kérjünk segítséget az illetékes szervektől. Az időben érkezett, szakszerű segítség életet menthet.

Tartsuk be a szabályokat strandoláskor

Fontos betartani a szabályokat strandoláskor is, hogy ne történjen tragédia.

Tragédia például, amikor balesetet szenved 1 ember.
Strandoláskor is történhet tragédia.
Két hónap alatt több tragédia is történt
Vajdaságban olyan emberekkel,
akik medencében, tóban vagy folyóban úsztak.
A nyári hőségben sokan mennek úszni
vagy a vízpart mellé pihenni.
Fontos, hogy az emberek vigyázzanak magukra
és egymásra a fürdőszezon idején is.
A napokban 35 fokos melegek vannak.
A tavak, a folyók, a medencék hőmérséklete
azonban 21 fok és 25 fok között vannak.
Ilyenkor nem szabad bele ugrani hirtelen a vízbe,
mert nagy hőkülönbség van az emberi test
és a víz között.
Fokozatosan, lassan kell bemenni ilyenkor a vízbe.
Ez azt jelenti, hogy először vizezzük be a lábunkat,
utána a fürdőruhánkat, utána a kezünket és fejünket.
Ha hirtelen ugrik be az ember a vízbe,
akár meg is állhat a szíve a nagy hőkülönbség miatt.
Ez miatt tragédia is történhet.
A gyengén úszó emberek ne ússzanak a mély vízben.
Étkezés után ne menjünk rögtön a vízbe.
Ha a vízben hínárba akadunk, akkor feküdjünk
a hátunkra, és lassan lebegve ússzunk ki a hínárból.
A hínár ragadós, hosszú vízi növény.
A gyerekkel mindig kell, hogy felnőtt legyen
a parton és a vízben is.
Nem szabad ugrálni olyan vízben,
amit nem ismerünk, nem tudjuk,
hogy milyen mély, vagy milyen az alja.
Ha észrevesszük, hogy a vízben valaki rosszul van
vagy segítségért kiált, rögtön hívjuk
a mentőket, a tűzoltókat vagy a rendőröket.
A gyors segítség életeket is menthet.


Ma van a Dužijanca

Hagyományos népviseletbe öltözött ünneplők vonulnak fel feldíszített lovaskocsikon Szabadka belvárosában, ma van ugyanis a Dužijanca.

A Szent Teréz-székesegyházban bemutatott szentmise után, 12 óra előtt a Korzóra indulnak. Délben a Városháza melletti központi ünnepségen egyebek mellett bemutatkozik a legszebb aratópár, a polgármester pedig köszönetet mond az idei termésért és az új kenyérért. A felvonulás és az ünnepség idején forgalomkorlátozás lesz Szabadka belvárosában.

Ma van a Dužijanca

Ma van a Dužijanca Szabadka központjában.

Ma augusztus 8-a, vasárnap van.
A Dužijanca az aratás ünnepét jelenti.
A Dužijanca napján hagyományos népviseletbe öltözött
fiatalok vonulnak fel lovaskocsikon
Szabadka központjában.
A Szent Teréz templomban bemutatott
szentmise után, 12 óra előtt a Korzóra indulnak
az ünneplő emberek.
12 óra délben van.
Délben a Városháza mellett lesz az ünnepség.
Az ünnepségen bemutatkozik a legszebb aratópár.
Szabadka polgármestere köszönetet mond majd
az idei termésért és az új kenyérért.
Szabadka polgármesterét Stevan Bakićnak hívják.
A lovaskocsis felvonulás és az ünnepség idején
forgalomkorlátozás lesz Szabadka központjában.
Forgalomkorlátozás az, amikor az autósokat
a felvonulás miatt nem engednek el
bizonyos útszakaszokon.


Fokozódik a forróság, a 34-35 fokot is elérhetik a csúcsértékek

Egész héten 30 fok feletti csúcshőmérsékletekre kell számítani. Csapadék csak a hét közepén várható Vajdaságban.

Tegnap már mindenütt 30 fok feletti hőmérsékletet mérhetünk, a forróság viszont ma éri el a tetőfokát. Legalább 8-as fokozatú, veszélyesnek minősíthető UV-sugárzással is számolni kell. Emiatt kerüljük a direkt napfényt 11 és 15 óra között. Erősen javasolt a napfénytől védő krémek használata a szabadban tartózkodás esetén. A szakemberek javasolják, hogy figyeljünk oda az öltözködésre, fogyasszunk elég folyadékot és a déli órákban kerüljük a tűző napon való tartózkodást.
Holnap élénk, erős lesz az északnyugati szél. Helyenként fordulhat elő kevés zápor, egy-egy zivatar. Csak pár fokkal mérséklődik a meleg, délután 26-29 fokot mérhetünk.
A hét további részében is száraz meleg időnk lesz. Esőre csak a hét közepén kell számítani, de a csapadék sem hoz jelentős lehűlést a térségben. Egész héten 30 fok körüli maximum hőmérsékletre kell számítani.

Ma forróság várható

Egész héten 30 fok feletti hőmérsékletekre kell számítani.

Kisebb csapadék csak csütörtökön várható Vajdaságban.
Csapadék ugyanaz, mint az eső.
Tegnap már mindenhol 30 fok feletti
hőmérsékleteket mérhettünk.
Tegnap június 19-e, vasárnap volt.
Ma lesz a legmelegebb, akár 35 fokos forróság is lehet.
Ma június 20-a, hétfő van.
Ma nagyon erős lesz az UV-sugárzás is.
Az UV-sugárzás a nap erős fényét jelenti.
Ilyen melegben kerülni kell a napfényt
délelőtt 11 óra és délután 3 óra között.
Fontos a napfénytől védő krémek használata,
ha a napon kell lennünk.
Ilyen melegben érdemes vállat eltakaró pólót viselni.
Ilyen melegben fontos, hogy sok folyadékot igyunk.
A legjobb folyadék ilyen melegben
a hideg víz vagy a gyümölcslé.
A hét többi napján is száraz, meleg időjárás lesz.
Egész héten 30 fok körüli hőmérsékletek
várhatóak térségünkben.


Derülten újév másnapján

2021 második napján Szerbiában a hőmérséklet 10 fokkal magasabb az év eleji átlagnál. Vajdaságban derült idő várható, a legmagasabb nappali hőmérséklet 14 fok is lehet.

A szél gyenge és mérsékelt, déli és délkeleti, a nap folyamán a Kossava térségében megerősödhet, Bánát déli részén viharossá fokozódhat.
Holnapra lehűlés érkezik, erősen felhős vagy borult lesz az ég Vajdaságban. Helyenként kevés eső is előfordulhat. Vasárnap a hőmérő higanyszála hajnalban 4-5, napközben pedig legfeljebb 10-11 fokot mutathat - olvasható a Köztársasági Hidrometeorológiai Intézet honlapján.
Hétfőn is hasonló idő várható, ezen a napon is lehet 11 fok a nappali maximum, az esti órákban viszont 5 fokra is lehűlhet a levegő.
Egész januárra melegebb időt jósolnak, de az előrejelzések szerint eső is bőven lehet.
A Száván Šabacnál a vízszint ma és holnap eléri és túllépi a rendes árvízvédelmi határt - figyelmeztetést adott ki a Köztársasági Hidrometeorológiai Intézet.

Tavaszias időjárás január első napjaiban

Tavaszias időjárás várható január első napjaiban is térségünkben.

2021 második napján
10 fokkal magasabb
a hőmérséklet
az év eleji átlagnál.
Ma délután Vajdaságban
akár 14 fokos
hőmérséklet is lehet.
Ma január 2-a,
szombat van.
Holnaptól kisebb
lehűlés érkezik.
Holnaptól erősen
felhős lesz az ég
Vajdaságban.
Kevés eső is
előfordulhat holnap.
Holnap január 3-a,
vasárnap lesz.
Holnap hajnalban
4 fokos hőmérséklet lesz.
Holnap délután
11 fokos hőmérséklet
várható.
Hétfőn is hasonló
időjárás lesz térségünkben.
Az előrejelzések
azt mutatják, hogy
egész januárban
melegebb lesz
a megszokottnál.
Egész januárban
sok csapadék is lehet
az időjósok szerint.
Csapadék ugyanaz,
mint az eső.


Ma és holnap igazi strandidő, hétvégén érkezik a hidegfront

Ragyogó napsütésben, igazi strandidőben lesz részünk ma és holnap. Pénteken már-már kánikulára számíthatunk. A hőmérséklet csúcsértéke eléri a 34 fokot. Csak fátyolfelhők tarkítják majd az eget.

A déli, dél-nyugati szél várhatóan pénteken erősödhet meg, majd szombaton délelőtt még marad az igazi nyaraló idő, de délután hidegfront éri el térségünket, amelynek hatására erősen megnövekszik a felhőzet. Vasárnap már sok helyen záporok, zivatarok alakulhatnak ki. A front érkezésével viharossá fokozódik a szél. A hőmérséklet mérséklődik.

Ma és holnap nyárias időjárás, hétvégén lehűlés

Ma és holnap napos, nyárias időjárás lesz térségünkben.

Ma július 9-e,
csütörtök van.
Holnap július 10-e,
péntek lesz.
Holnap már kánikula várható,
34 fokos hőmérséklettel.
Hétvégén érkezik
a hidegfront.
Hétvége szombat
és vasárnap.
Szombaton délelőtt
még napos időjárás lesz,
délutánra azonban
megérkezik a lehűlés.
Vasárnap már sok helyen
záporok és zivatarok
alakulhatnak ki.
Vasárnap erős szélfújás lehet.
Használjuk ki a mai
és a holnapi nyárias
időjárást, és legyünk
sokat a szabadban.
A melegben ne felejtsünk el
kalapot viselni,
és sok vizet inni.


Városnapot ünnepeltek a Raichle parkban is

Élő zene, falmászás, jógázás, pszichológiai előadás, valamint művészeti és ökológia sarok várta az érdeklődőket a Raichle Ferenc parkban Szabadka városnapja alkalmából szerda délután.

A helyszínen jótékonykodhattak is az érdeklődők, és kupakgyűjtési akciót is tartottak.
Bojan Čiča, vezető, Danilo Kiš Alapítvány: „Azért fontos a város napjának megünneplése, mert ez már egy hagyomány. De azért is, hogy megismertessük a lakosainkkal a kultúránkat, szokásainkat, történelmünket, származásunkat és azt, hogyan lett Szabadka egy város. Emellett pedig szeretnénk, ha a fiatalok is megismernék a város kulturális és oktatási intézményeinek tevékenységét.”

Tegnap délután a szabadkai Raichle parkban is megünnepelték Szabadka Város napját.

Tegnap augusztus 31-e, szerda volt.
Élő zene, falmászás, jógázás,
pszichológiai előadás és még sok más
érdekes program várta az érdeklődőket
Szabadkán, a Raichle Ferenc parkban.
A helyszínen jótékonykodhattak is a résztvevők.
Kupakgyűjtési akciót is tartottak
tegnap délután a Raichle Ferenc parkban.
A szervezők elmondták, fontos,
hogy a lakosok megünnepeljék
Szabadka Város napját.
A szervezők szerint fontos,
hogy a lakosok megismerjék
Szabadka kultúráját, szokásait, történelmét
és azt, hogy Szabadka hogyan lett 1 város.


Narancssárga riasztás van érvényben

Figyelmeztetést adott ki a Szerbiai Hidrometeorológiai Intézet keddre és szerdára. Az ország területén ismét nagyon meleg lesz. Az előrejelzések szerint a hőmérséklet 35 és 38 Celsius-fok között mozog majd.

A narancssárga riasztás azt jelenti, hogy az időjárás veszélyes és veszélyes időjárási jelenségek is előfordulhatnak. Utóbbiak olyan erősségűek is lehetnek, hogy akár anyagi károk is keletkezhetnek, valamint az emberek és az állatok életét is veszélyeztethetik. Az illetékesek arra figyelmeztetnek, mindenki legyen nagyon óvatos, vegyék számításba a kockázatokat és tájékozódjanak a várható időjárás részleteiről. Emellett mindenki kövesse az illetékesek tanácsait.
Továbbra is napsütésre és meleg időre számíthatunk, vagyis ismét itt a kánikula. A legmagasabb hőmérséklet 35 és 38 fok között valószínű. Az éjszaka sem hoz majd lehűlést. Enyhén felhős lehet az égbolt, azonban csapadékra továbbra sem kell számítani.
Szerdán is marad a hőség. 36 fokos maximumot és 21 fokos minimumot jósolnak. Az erőteljes melegedés megterhelheti szervezetünket. Főként, hogy a hetet egy hidegfront zárja majd le. Többen alvászavarokat tapasztalhatnak, fáradékonyak, dekoncentráltak lehetünk. A déli órákat ajánlott hűvös, árnyékos helyen tölteni, fennáll a napszúrás és a hőguta kockázata. Ahhoz, hogy valaki hőgutát kapjon nem kell feltétlenül a napon tartózkodnia - mondta dr. Mohamed Badawi. Ilyen esetben fontos a folyadékpótlás, valamint, hogy mielőbb hűvös, szellős helyre menjen az illető - tette hozzá az orvos.
A nyár további része sem hoz nagyobb felfrissülést – mondja Nedeljko Todorović, meteorológus. Kiemelte: „Júliusban legvalószínűbb, hogy nem lesznek nagyon magas hőmérsékleti értékek, viszont igazi nyári időjárás lehet, egyes napokon 30 fokos maximum alatti, de többségében 30 és 35 fok közötti értékeket mérhetünk. Megjegyzésként elmondanám, hogy a mostanihoz hasonló időszak lehet még a nyár folyamán, tehát júliusban és augusztusban egyszer-kétszer megtörténhet, mondjuk az idei kicsit melegebb nyár lesz az átlagostól.”
Aki klímát használ, figyeljen arra, hogy a kinti és a benti hőmérséklet közötti különbség ne legyen nagyobb 10 foknál, de a ruhaviselet megválasztása is fontos.
A hőség miatt érdemes továbbra is fokozottan figyelni öltözködésünkre. Nem árt, hogyha viselünk kalapot, vagy baseball sapkát, lehetőleg fehér színűt. Emellett a ruházatunk is legyen minél világosabb. Az orvosok továbbá azt is tanácsolják, hogy délelőtt 10 óra után már ne tartózkodjunk kint a szabadban. Délután, pedig csak 6 óra után ajánlott kimenni.
Az előrejelzések szerint csütörtöktől azonban mintegy 10 fokkal csökken a hőmérséklet. Csupán 28 fokos maximumot mérhetünk majd, a minimumok pedig 20 fok alá süllyedhetnek. Helyenként eső, zápor is előfordulhat.

Újra itt a hőség

A hétvégi felfrissülés után újra itt a hőség.

Hétvégén volt egy kis eső, ami felfrissítette a levegőt.
A felfrissülés nem tartott sokáig,
mert hétfőtől újra kánikula érkezett térségünkbe.
Hétfő június 28-a, tegnap volt.
Kánikula az, amikor több napig nagy forróság van.
Kedden és szerdán nagyon meleg lesz
egész Szerbia területén.
Kedd június 29-e, ma van.
Szerda június 30-a, holnap lesz.
Kedd és szerda délután 35 fok és 38 fok között
lesz a hőmérséklet.
Éjszakánként sem hűl le a levegő.
A napokban nem kell számítani csapadékra sem.
Csapadék ugyanaz, mint az eső.
A nagy meleg miatt sok ember rosszabbul alszik,
fáradékonyabb és figyelmetlenebb.
A nagy melegben legjobb, ha az ember
hűvös helyen marad, és nem megy a napra.
A nagy melegben fontos a sok folyadék ivása.
Folyadék például a víz, a gyümölcslé.
A nagy melegben fontos kalapot vagy
más fejfedőt viselni, ami fehér színű.
A nagy melegben a legjobb, ha a ruházatunk is
minél világosabb színű.
Aki klímát használ, figyeljen arra,
hogy a kinti és a benti hőmérséklet között
ne legyen 10 foknál nagyobb különbség.
Az időjárás-előrejelzések szerint
júliusban és augusztusban is meleg nyár lesz.
Az orvosok azt tanácsolják, hogy a nagy melegben
délelőtt 10 óra után már ne menjünk ki
a szabadba.
Délután 6 óra után ajánlott csak kimenni
az nagy melegekben.
Csütörtöktől azonban érkezik a lehűlés.
Csütörtöktől 10 fokkal hűvösebb lesz térségünkben.
Csütörtöktől már 28 fokos hőmérsékletet
mérhetünk délután, és eső is előfordulhat helyenként.
Csütörtök július 1-je lesz.


Visszaáll a megszokott menetrend

Ismét a megszokott hétköznapi menetrend szerint járnak a szabadkai Subotica-trans Utasszállító Közvállalat autóbuszai. A betegszabadságon lévő sofőrök miatt több peremvárosi járatnál vannak gondok.

Hétfőn délelőtt is sokan várakoztak szabadkai buszmegállókon. „Át kellett szállnunk valamiért, hogy miért azt nem tudom. Lehet, hogy műszaki hiba volt. Egyébként nagyjából elégedett vagyok. Óránként járnak, tehát meglehet oldani. Én ritkán utazom.”
Az utasok többsége szerint leginkább a diákokat és a munkásokat szállító autóbuszokra volt a legnagyobb szükség.
Egyes információk szerint a buszvezetők csendes tiltakozást folytatnak a szerintük alacsony keresetük miatt.
Az elmúlt napokban jelentősen javult a helyzet - mondta Milan Vasović. A közvállalat közlekedési ügyvezető igazgatója hozzátette, 144 sofőrt alkalmaznak, akiknek a múlt héten több mint fele betegszabadságon volt. Hétfőn már csak 32 buszsofőr maradt betegszabadságon.
Milan Vasović, közlekedési ügyvezető igazgató, Subotica-trans Közúti Utasszállító Közvállalat: „Az autóbuszok ma úgy közlekednek, mint a munkanapokon. Azzal, hogy vannak bizonyos korlátozások, amelyeket meg kellett tartanunk, mondhatjuk a sofőrhiány miatt nem tudunk minden indulást lefedni. De a helyzet egész más, illetve sokkal jobb. Ma már sokkal kevesebb sofőr használja ki a betegszabadságot, mint az elmúlt héten.”
A peremvárosi járatokon hét autóbuszt töröltek. A változások többek között a 19-es, 23-as és 28-as vonalon közlekedő járatokat érintik. További és aktuális információkért kattintsanak a közvállalat honlapjára, a www.sutrans.rs oldalra.

Rendes menetrend szerint mennek a buszok

2019. február 25-től újra a rendes menetrend szerint mennek a buszok Szabadkán.

Ez azt jelenti, hogy hétköznapi menetrend szerint mennek a buszok.
A hétköznapi menetrend szerint sok busz megy.
Ezt a szabadkai Subotica-trans Utasszállító Közvállalat mondta.
A Subotica-trans Közúti Utasszállító Közvállalat az a hely, ahol a buszok vannak.
A Subotica-trans Közúti Utasszállító Közvállalat az a hely, ahonnan a buszok indulnak.
2019. február 18-tól 24-ig mentek a buszok szombati menetrend szerint Szabadkán.
Azért mentek a buszok szombati menetrend szerint, mert a sofőrök betegek voltak.
A szombati menetrend szerint kevés busz ment.
A menetrend azt mutatja, hogy hova és hány órakor megy a busz.
Az emberek örülnek, hogy újra hétköznapi menetrend szerint mennek a buszok.
Ha utazni akar busszal, előtte nézze meg a Subotica-trans internetes oldalát.
Ezt írja be az internet keresőjébe:  www.sutrans.rs


Munkáltatói igazolás nélkül is járhatnak óvodába a szabadkai gyerekek

Hétfőtől visszatérhetnek a szabadkai gyerekek az óvodába.

Most már teljes létszámban működhetnek a csoportok, tehát azok a kicsik is részt vehetnek a munkában, akiknél nem dolgozik mindkét szülő. A Naša Radost Iskoláskor Előtti Intézmény értesítése szerint a javuló járványügyi helyzet miatt nincs szükség a továbbiakban a szigorú szabályokra.
Felhívják ugyanakkor a szülők figyelmét, hogy azon gyerekek esetében, akik 5 napnál többet hiányoztak, a visszatéréshez szükség van orvosi igazolásra, amelyet magánorvosi rendelőben is kiállíthatnak.

Hétfőtől nem kell munkáltatói igazolás a szabadkai óvodákban sem

Hétfőtől munkáltatói igazolás nélkül járhatnak óvodába a gyerekek Szabadkán is.

Hétfő január 25-e,
holnap lesz.
Eddig csak azok
a gyerekek mehettek
óvodába Szabadkán,
ahol a szülőknek
volt munkáltatói igazolásuk.
Munkáltatói igazolás
azt mutatja, hogy
a szülő bejelentett
munkahelyen dolgozik.
Hétfőtől már minden
gyermek járhat
óvodába Szabadka
területén is.
Hétfőtől azok
a gyerekek is járhatnak
óvodába Szabadkán,
akiknél nem dolgozik
mind a 2 szülő.
Korábban a koronavírus
járvány miatt kellettek
a munkáltatói igazolások
a szabadkai óvodákba.
Szabadkán is javul
a járványhelyzet,
ezért már nem kellenek
a szigorú szabályok
az óvodákban sem.
A szabadkai óvodák
értesítik a szülőket,
hogy azok a gyerekek,
akik 5 napnál többet
hiányoztak az óvodából,
a visszatéréshez
orvosi igazolást
kell vinniük.
Az orvosi igazolás
magánorvosi rendelőből is
hozható.


Több újdonsággal várja a látogatókat a zentai Tiszavirág Fesztivál

Jövő héten újra benépesül a zentai Tisza-part, ahol június 16-án és 17-én, vagyis pénteken és szombaton szervezik meg a 11. Tiszavirág Fesztivált.

A község népszerű rendezvénye több újdonsággal is várja idén az fesztiválozókat, mindamellett, hogy a már megszokott programok is szerepelnek majd a rendezvény műsorán.
Laskovity Kornél, Zenta Község Idegenforgalmi Szervezetének igazgatója:
„Mint ahogyan azt a látogatók már megszokhatták nagy hangsúlyt fogunk az idén is fektetni a rendezvénynek az esztétikájára. Mi mindig igyekszünk a fényekkel játszani, hogy hangulatos legyen a rendezvény és mindez mellé olyan gazdag tartalmat álmodtunk meg az idei évben is, ami bizonyára minden korosztálynak megfelelő lesz, illetve minden korosztály megtalálja a magának megfelelőt a programkínálatból. Több mint 10 koncertünk van, három színpadon zajlanak a zenés programok. A Borutcában a kisszínpad, a nagyszínpad illetve szombat este táncház kerül megrendezésre az alsó rakparton. Ezen kívül kézműves kiállítás, mint ahogy már említettem a Borutca is megszervezésre kerül, de egy új helyszínt is kialakítottunk, amit mi gasztrokertnek fogunk hívni."

Még több újdonság a zentai Tiszavirág Fesztiválon

Több újdonsággal várja látogatóit a zentai Tiszavirág Fesztivál.

Június 16-án és 17-én szervezik meg Zentán
a Tiszavirág Fesztivált.
Június 16-a péntek lesz,
június 17-e szombati nap lesz.
A rendezvényt idén 11. alkalommal szervezik meg.
A Tiszavirág Fesztivált a zentai Tisza-parton tartják meg.
A fesztiválon több mint 10 koncert lesz.
Összesen 3 színpadon tartják majd a zenés programokat.
A Borutcában a kisszínpad, a nagyszínpad
valamint szombat este táncházat szerveznek
az alsó rakparton.
Lesz még kézműves kiállítás is a fesztivál ideje alatt.
Egy új helyszín is ki lesz alakítva,
ami a gasztrokert nevet fogja kapni.
A gasztrokertben finom ételek és italokat
lehet kóstolni és vásárolni.
A zentai Tiszavirág Fesztiválon
kicsik és nagyok egyaránt megtalálják majd
a számukra érdekes programokat.


Mától 50 vendég jelenlétében lehet házasságot kötni a szabadkai Városházán

A szertartás alkalmával viszont minden jelenlevőnek be kell tartania a védőintézkedéseket – áll az Államigazgatási és Helyi Önkormányzati Minisztérium ajánlásában.

Ezzel megoldódott azoknak a fiataloknak a dilemmája, akik júniusra és júliusra foglaltak időpontot a házasságkötéshez, de eddig a fiatalokon, a tanúkon és az anyakönyvvezetőn kívül más nem lehetett jelen az eseményen. A szabadkai Anyakönyvi Hivatalba tegnap érkezett meg a rendelet az illetékes minisztériumból, mely szerint az esküvőkön legfeljebb 50 személy részvétele engedélyezett, viszont kötelező a kézfertőtlenítés, a maszk viselése és a jelenlevők közötti két méteres távolság betartása.

50 vendég engedélyezett az esküvőkön a szabadkai Városházán

Tegnap óta már 50 vendég engedélyezett a házasságkötések alkalmával a szabadkai Városházán.

Tegnap május 14-e,
csütörtök volt.
A rendkívüli állapot idején
az esküvőkön
csak a menyasszony,
a vőlegény, a 2 tanú
és az anyakönyvvezető
lehetett bent a teremben.
Tegnaptól már 50 vendég
is megengedett
az esküvők alkalmával.
Az esküvőkön mindenki számára
kötelező a kézfertőtlenítés,
a szájmaszk viselése,
és az emberek között
a 2 méter távolság betartása.
Jó hír ez
azoknak a fiataloknak,
akik júniusban
vagy júliusban tervezik
az esküvőjüket.


Minden baba, aki holnap, azaz február 1-jén Újvidék város születésnapján születik a Betanija szülészeten fejenként 300.000 dinárt kap a várostól.

Ha az édesanya több gyermeket hoz a világra, a fent említett jogok minden gyermeket megilletnek, a támogatásra pedig azok az édesanyák jogosultak, akiknek állandó lakhelyük van Újvidék területén. A gyermekek után járó támogatások megvalósítására összesen 122 millió dinárt különít el Újvidék.

A város napján született gyermekek támogatást kapnak Újvidéken

A város napján született minden gyermek támogatást kap Újvidéken.

Újvidék város napja február 1-jén van.
Ma van február 1-je csütörtök.
Ez azt jelenti, hogy minden baba, aki ma születik
az újvidéki Betanija szülészeten fejenként
300.000 dinárt kap a várostól.
Ha az édesanya ikreket szül ma, akkor a támogatási összeget
mind a 2 gyermek megkapja külön-külön.
Azok az édesanyák kaphatják meg a támogatást,
akiknek állandó lakhelyük van Újvidék területén.


Nyílászárókat cserélnek a kishegyesi iskolában

Az Ady Endre Általános Iskola főépületének ablakait többnyire már az előző években kicserélték. A megmaradt régi nyílászárók cseréje zajlik most a főépületen és az 1956-ban épült részen is.

Fülöp Valentin, az iskola igazgatója kiemelte, hogy nagy szükség volt az elöregedett ablakok cseréjére, mert némelyik már veszélyt jelentett. Az igazgató elmondta, hogy a tavasszal a tartományi oktatási titkárság pályázatán 1,9 millió dinárt nyertek az ablakcserére. Hozzátette, hogy a jobb hőszigetelés miatt a reményei szerint a tél folyamán a fűtési költségek is csökkenni fognak az előző évekhez viszonyítva.

A kishegyesi Ady Endre Általános Iskola épületén nyílászárókat cserélnek.

Kishegyes 1 falu Vajdaságban.
Nyílászáró például az ablak, az ajtó.
Az iskola főépületének ablakait
már a korábbi években kicserélték.
Jelenleg a megmaradt régi ablakokat
cserélik ki az iskola épületén.
A kishegyesi általános iskola igazgatója elmondta,
már nagyon fontos volt kicserélni
a régi nyílászárókat.
Az igazgató azt is elmondta,
hogy a régi ablakok már veszélyesek voltak.
Az iskola épületén teljesen új nyílászárók lesznek.
A kishegyesi Ady Endre Általános Iskola
igazgatóját Fülöp Valentinnak hívják.
Az igazgató azt is elmondta,
hogy az új ablakok jobban szigetelnek majd,
így télen várhatóan a fűtési költségek is
csökkenni fognak.


Segélycsomag a törökbecsei rászorulóknak

Kétszáz segélycsomagot osztanak ki Törökbecse községben a nehéz sorsú lakosoknak. Az élelmiszert és tisztálkodási eszközt tartalmazó adományt a vajdasági Vöröskereszt biztosította.

A bánáti községben idén első alkalommal került sor ilyen jellegű segítő kéznyújtásra. A csomagot azok a nehéz helyzetben élők vehetik át, akik kis összegű időskori juttatásból, rokkantnyugdíjból, szociális segélyből élnek, azonban nem jogosultak a településen működő népkonyha szolgáltatására.
A csomagra vonatkozó névsort a Vöröskereszt törökbecsei szervezete a Szociális Gondozási Központ, a nyugdíjasok, valamint a rokkantnyugdíjasok egyesületének javaslatára állította össze - jegyezte meg Dunja Svirčev, a Vöröskereszt helyi szervezetének titkára. Hozzáfűzte, a szervezet a rászorulókra több éve nagy figyelmet fordít.
Az adomány cukrot, száraztésztát, olajat, rizst, babot, sót, halkonzervet, mosóport, sampont, mosogatószert, valamint tíz kilogramm lisztet is tartalmaz.
A 200 segélycsomagból, 80-at Törökbecsén, 50-et Beodrán, 40-et Kumánon és 30-at Bocsáron kézbesítenek.

Segélycsomagot osztanak Törökbecsén

Törökbecsén 200 segélycsomagot osztanak a nehéz sorsú embereknek.

Törökbecse 1 város és község Vajdaságban.
A vajdasági Vöröskereszt szervezi
a segélycsomagok osztását
a nehéz sorsú lakosoknak Törökbecsén.
A segélycsomagban élelmiszerek
és tisztálkodási eszközök vannak.
A segélycsomagban cukor,
száraztészta, olaj, rizs, bab, só,
halkonzerv és liszt is van.
A segélycsomagban mosópor,
sampon és mosogatószer is van.
A segélycsomagot azok a nehéz sorsú
emberek kapják, akik kis összegű
nyugdíjból vagy rokkantnyugdíjból
vagy szociális segélyből élnek,
és nem használhatják a Törökbecsén
működő népkonyhát.
A 200 segélycsomagból
 80-at Törökbecsén,
50-et Beodrán,
40-et Kumánon és 30-at Bocsáron
osztanak ki a nehéz sorsú embereknek.


Fametszés lesz a szabadkai Rudics utcában

A munkálatokat március 4-étől 15-ig végzik 7 óra 30 perc és 14 óra 30 perc között.

A szabadkai Köztisztasági és Parkosítási Kommunális Közvállalat felhívja a polgárok figyelmét, hogy járműveikkel ne akadályozzák a munkálatokat.

Március 4-től fametszési munkálatokat végeznek majd a szabadkai Rudics utcában.

A munkálatok március 15-ig tartanak majd.
A munkálatokat reggel 7 óra 30 perctől
délután 2 óra 30 percig végzik majd a Rudics utcában.
A fametszési munkálatokat a szabadkai
Köztisztasági és Parkosítási Kommunális Közvállalat végzi.
A közvállalat felhívja a lakosok figyelmét, hogy
a fametszés idején járműveikkel
ne akadályozzák a munkálatokat.
A lakosok megértését kérik.


Május elsején kezdődik a 111. strandszezon Újvidéken

A városi strandon már megtörtént a kártevőirtás, és a bérelhető kabinok fertőtlenítése is.

A Városi Kertészet Közvállalat gőzerővel készül a nyitásra. Lemetszették a fákat, felfrissítették a pázsitot, A "Biztonságos Strand" projekt keretein belül új mentőcsónakot, információs táblákat, vízimentő tornyokat, és bójákat szereztek be. Az újvidékiek és a környékbeliek alig várják már, hogy elkezdődjön a szezon.
Ljubica Bašić, Újvidék: "Nekem sokat jelent, tiszta itt a levegő, 89 éves vagyok. Tiszta a levegő, nagyon jó érzés, fiatalabb akarok lenni, életerős, de csodálatos, itt a strandunk, ami idén rendezettebb, mint tavaly."
Desanka Radović, Újvidék: "Sűrűn eljövök ide, jó a levegő, a víz, az energia amit a Duna ad, és minden negativitás elmúlik. Nap, környezet, nyugalom."
Tekintettel arra, hogy Újvidék idén Európa Kulturális Fővárosa, a Strand a korábbiakhoz hasonlóan számos sport-, szabadidős és kulturális esemény helyszíne lesz. A fürdési szezon május elsejétől, szeptember harmincadikáig tart.
Az újvidéki Strand május elsején nyitja kapuit. Tizenegyedikétől kell belépőjegyet fizetni. Az ár változatlan, egy jegy 50 dinárba kerül. Hétfőként továbbra sem kell fizetni, ekkor ugyanis adománygyűjtő dobozokat helyeznek ki.
Az éves bérlet kedvezmény nélkül 1345 dinárba kerül, míg kedvezménnyel 1150 dinár lesz.

Május 1-jén kezdődik a strandszezon Újvidéken

Május 1-jén kezdődik a 111. strandszezon Újvidéken

Újvidék 1 nagyváros Vajdaságban.
Az újvidéki Strandon már nagyon készülnek
a május 1-jei nyitásra.
Az újvidéki Strandon már megtörtént
a kártevőirtás, és a bérelhető kabinok
fertőtlenítése is.
Az újvidéki Strandon már lemetszették
a fákat és felfrissítették a füvet is.
A „Biztonságos Strand” elnevezésű akció miatt
új mentőcsónakot, információs táblákat,
vízimentő tornyokat és bójákat szereztek be.
Az újvidéki lakosok és a környékbeliek
már alig várják, hogy elkezdődjön a strandszezon.
Az újvidéki Strand a fürdés mellett
sportesemények, kulturális események helyszíne is.
A fürdési szezon május 1-jétől
szeptember 30-ig tart az újvidéki Strandon.
Május 14-től kell belépőjegyet fizetni.
Egy jegy ára 50 dinárba kerül.
Hétfőnként továbbra sem kell fizetni,
mert ekkor adománygyűjtő dobozokat
helyeznek ki az újvidéki Strandra.
Az adománygyűjtő dobozba mindenki
annyi pénzt dob bele, amennyivel
szeretne segíteni egy szegény sorsú emberen.
Az éves bérlet kedvezmény nélkül
1345 dinárba kerül.
Az éves bérlet kedvezménnyel 1150 dinárba kerül.
Kedvezményes jegyet kaphatnak
például a nyugdíjasok vagy a gyerekek.


Új öntöttvas hulladékgyűjtők Törökbecse főutcáján

Tizenkét öntöttvasból készült hulladékgyűjtőt és egy fém hirdetőtáblát helyezett ki Törökbecse főutcáján a Komunalac Közvállalat.

A kültéri szemeteskukák felújítási akcióját a helyi Komunalac közvállalat 2020- ban kezdte meg, azzal a céllal,  hogy a bánsági település még tisztább és rendezettebb legyen. Mindezt úgy tűnik sikerrel teszi, hiszen míg  korábban Törökbecsén mindössze  30 köztéri hulladékgyűjtő állt a helyiek rendelkezésére, mára a számuk meghaladja a százötvenet.
A legutóbbi fejlesztés során kihelyezett tizenkét szemetes közül kettő a Nyugdíjasok Egyesületének székházához került, ez mellett az épület elé egy fémből készült hirdetőtáblát is kihelyeztek- emelte ki Sofija Blažin, a Komunalac Közvállalat kertészmérnöke.
Az illetékesek arra kérik a lakosságot, hogy óvják ezeket a közjavakat, mivel korábban több alkalommal is előfordult, hogy a szemeteseket ismeretlen tettesek megrongálták.
A törökbecsei Komunalac Közvállalat a tizenkét új öntöttvasból készült hulladékgyűjtőre, valamint a hirdetőtáblára összesen 300 000 dinárt költött.

Új öntöttvas hulladékgyűjtők Törökbecsén

Új öntöttvas hulladékgyűjtőket helyeztek ki Törökbecse főutcáján.

Törökbecse 1 város és község Bánátban.
Összesen 12 öntöttvasból készült
hulladékgyűjtőt és 1 fémből készült
hirdetőtáblát helyeztek ki Törökbecse főutcáján.
Hulladékgyűjtő ugyanaz, mint a szemeteskuka.
Az új hulladékgyűjtőket azért helyezték ki,
hogy még tisztább és rendezettebb legyen
Törökbecse környéke.
Az új hulladékgyűjtőkkel együtt így már
több mint 150 szemeteskuka van Törökbecsén.
A Nyugdíjasok Egyesületének épületéhez
2 új szemetes és 1 fémből készült hirdetőtábla került.
Korábban sajnos többször előfordult,
hogy ismeretlen tettesek megrongálták
a városban lévő szemeteseket.
Arra kérik a lakosokat, hogy óvják
az új és a régi szemeteskukákat is.


Házi ápolási tanfolyam indul Zentán

Újabb négynapos házi ápolási tanfolyamot szervez a zentai Vöröskereszt laikusok részére. A február 15-én induló képzésre még várják a jelentkezőket.

A zentai Vöröskereszt 2016 óta tartja meg havi rendszerességgel az előadásokat, amelyen a résztvevők egyebek mellett megtanulhatják, hogyan kell megjelenni egy betegnél, mire van szükség az ellátáshoz, és az ápolás teljes folyamatát is elsajátíthatják. A legújabb tanfolyam február 15-én indul. A járványügyi korlátozások miatt most kis létszámú csoportokkal dolgoznak.
Jelentkezni személyesen a Vöröskereszt zentai irodájában lehet, a Posta utca 1. szám alatt, vagy telefonon a 024/811-475-ös telefonszámon.
Zabos Perpauer Vera, a tanfolyam előadója: „Nekünk tulajdonképpen az a lényeg, hogy minél több embert, felnőtt korú embert, felkészítsünk arra, hogy ha beteg lesz a családban, vagy ha munkát akarnak keresni, valóban legyen valami a kezükben. Attól eltekintve, hogy bármi lehet a szakmájuk. Ennek nem sok jelentősége van. Aki egészségügyi dolgozó, az kicsit át van képezve, de emígy teljesen mindegy, hogy mi a szakmájuk.”

Házi ápolási tanfolyam indul Zentán

Február 15-től kezdődik a házi ápolási tanfolyam Zentán.

Zenta 1 város
és község Vajdaságban.
A házi ápolási tanfolyamon
az emberek megtanulják,
hogyan kell otthon
ápolni és segíteni
a beteg embernek.
A házi ápolási tanfolyam
4 napos lesz.
A zentai Vöröskereszt
szervezi meg
a házi ápolási tanfolyamot.
A tanfolyamra még
mindig várják
a jelentkezőket.
Jelentkezni személyesen
a Vöröskereszt zentai
irodájában lehet,
a Posta utca 1-es címen.
Telefonon keresztül is
lehet jelentkezni
a házi ápolási tanfolyamra.
A jelentkezéshez
ezt a telefonszámot
kell felhívni:
024 811 475


Forgalomkorlátozó süllyedő oszlopokat helyeztek el Szabadka központjában

Az oszlopokat a korzó végén a Jadran irányából, és a Városháza Strossmayer utcai bejárata felől helyezték ki.

Az oszlopok célja, hogy a sétányon csak behajtási engedéllyel rendelkező gépjárművek közlekedhessenek a jövőben, ezáltal növelve az emberek biztonságát. Az áruszállító teherautók rendszámát videorendszer ismeri fel és a forgalomkorlátozó oszlopok lesüllyednek. Ugyanez érvényes abban az esetben is, ha a rendőrséget, a mentőszolgálatot, vagy a tűzoltókat riasztják a szűk központban. A beruházás összértéke mintegy 3 és félmillió dinár, amely a város területén elkövetett közlekedési szabálysértési bírságokból lett fedezve. A süllyedő oszlopok áprilistól működnek majd.

Forgalomkorlátozó oszlopok a szabadkai korzón

Forgalomkorlátozó oszlopokat helyeztek el a szabadkai korzón.

A forgalomkorlátozó oszlopok miatt
csak az tud gépjárművel behajtani a korzóra,
akinek behajtási engedélye van.
Gépjárművel nem szabad a korzón hajtani.
Gépjármű például az autó,
a motor, a teherautó.
Az oszlopok a korzó 2 végén vannak.
Egyik oszlop a Jadran színház előtt
van a korzón.
A másik oszlop a Városházánál
a Srossmayer utca bejáratánál van.
Az oszlopokban kamera van.
A kamera felismeri például
az áruszállító teherautók rendszámtábláját.
A kamera felismeri például
a rendőrautók, a mentőautók
és a tűzoltók rendszámtábláját is.
A kamera felismeri a rendszámtáblát,
és az oszlop lesüllyed.
A korzóra így csak a rendőrautók,
a mentőautók, a tűzoltók tudnak behajtani.
A korzóra az áruszállító teherautók is
be tudnak hajtani.
A süllyedő oszlopok áprilistól
kezdenek működni.
Most február van.


Épül, szépül Palics

Zajlik a palicsi víztorony felújítási munkálata, megújul a sétány a tó partján, a Palicsi Akvapark építési munkálatai a befejező fázisába kerültek – számolt be Pásztor István a Palicson megtartott mai sajtótájékoztatón.

Legkésőbb szeptember elején, de lehet, hogy már augusztus végén fürdőzhetünk a palicsi Akvapark medencéiben - mondta Pásztor István a palicsi víztoronynál tartott sajtótájékoztatón. A VMSZ elnöke és a Palics Park Kft. közgyűésének elnöke kiemelte, 12 hónapon át biztosít tartalmat majd a komplexum, hiszen fedett medencék és termálvízzel feltöltött kinti medencék is lesznek a hűvösebb évszakokban. Így nem csak nyáron, hanem egész évben igénybe vehetjük az Akvapark szolgáltatásait.
Pásztor István: „Szeretném bejelenteni és kijelenteni, hogy az akvapark kiépítése befejező fázisban van, befejeződött. Ebben a pillanatban az átvételi munkálatok vannak folyamatban és azoknak a hiányosságoknak a kiküszöbölése, amelyek a technikai átvétel folyamatában kerülnek megállapításra. Ezzel párhuzamosan elindult az egész rendszer próbaüzemeltetése, lépésről lépésre villanyáram terhelés alá kerülnek az egyes elemek, a gépek, a motorok és más elemek. Másrészről elindult a medencék vízzel való feltöltése.”
A Palics szimbólumaként ismert, idén 111 éves víztorony is szépül. Cserélik a fa elemeket, a zsindelytetőt, felújítják a díszítőelemeket, új festést és megvilágítást kap az egész épület - mondta Pásztor István. A felújításra 21 millió 400 ezer dinárt fordítanak tartományi eszközökből. A megbízó a Park Palics Kft.
„Mivel ez egy nagy értékű, műemlék jellegű épület, ezért a Műemlékvédelmi Intézet felügyelete alatt folynak a kivitelezési munkálatok, amelyet a belgrádi székhelyű Ornament cég nyert meg közbeszerzéssel. Ő, illetve a partnerei fogják elvégezni ezeket a munkákat ez év december 31-ig.”
Szintén tartományi eszközökből kap új burkolatot a palicsi sétány, a President szállótól a Fontana nyaralójáig. Ez több mint 1 km-es szakaszt jelent, amelyből 750 méter már elkészült. Augusztus 31-ig ezek a munkálatok is befejeződnek - hangzott el a sajtótájékoztatón.

Építések és szépítések Palicson

Jelenleg is zajlik a palicsi víztorony felújítása.
Megújul a sétány is a Palicsi-tó partján.
Lassan pedig befejeződnek a Palicsi Akvapark munkálatai.
Legkésőbb szeptember elején, de lehet,
hogy már augusztus végén
fürdőzhetünk a palicsi Akvaparkban.
Az akvaparkban egész évben lehet majd fürdőzni,
télen és nyáron is.
Az akvaparkban lesz zárt és szabadtéri medence is.
Az akvaparkban lesz termál vízzel feltöltött kinti medence is.
A termál víz meleg víz, ami gyógyító hatású.
Idén 111 éve, hogy felépült a palicsi víztorony.
A víztornyon cserélik a fa részeket, a tetőt,
felújítják a díszítőelemeket,
új festést és megvilágítást kap az egész épület.
A palicsi víztorony felújításának munkálatai
tervek szerint december 31-ig befejeződnek.
Felújítják a palicsi sétányt is a tó partján.
A President szállótól a Fontana nyaralójáig lesz
felújítva a sétány.
Ez több mint 1 km-es útszakaszt jelent.
Augusztus 31-ig ezek a munkálatok is befejeződnek.


Sakkfesztivál kezdődött Szabadkán

A versenyt országos bajnokságként tartják meg, négy kategóriában 170 tehetséges fiatal méri össze a tudását.

Az ünnepélyes megnyitón Andrija Jorgić, a Szerbiai Sakkszövetség főtitkára elmondta, júliusban Belgrádban az idei év legrangosabb európai sakkversenyét szervezik majd meg, a Szerbia Opent.
A sakkfesztivált Stevan Bakić Szabadka polgármestere nyitotta meg.
„Szabadka eddig már sok nemzetközi és országos sakkbajnokságnak, megmérettetésnek volt a házigazdája, azonban különleges varázsa van annak, amikor városunkban összesereglenek egész Szerbiából a sakkjáték jövőbeli fiatal reménységei, akik itt ismerkedhetnek, szoros sport és más barátságokat köthetnek, és ami a legfontosabb, hogy tovább képezzék magukat.”
A verseny május 9-én fejeződik be.

Sakkfesztivál kezdődött Szabadkán

Tegnap sakkfesztivál kezdődött Szabadkán.

Tegnap május 3-a, hétfő volt.
A sakkfesztivál május 9-ig fog tartani Szabadkán.
Május 9-e vasárnap lesz.
A sakkfesztivál 1 verseny.
A sakkfesztiválon 170 sakkozó fiatal
versenyzik egymással.
A szabadkai sakkfesztiválra
egész Szerbia területéről érkeztek fiatal sakkozók.
A sakkfesztivált tegnap Stevan Bakić,
Szabadka polgármestere nyitotta meg.
Júliusban, Belgrádban lesz megszervezve
az egyik legnagyobb európai sakkverseny.
Belgrád Szerbia fővárosa.
A belgrádi sakkverseny neve Szerbia Open lesz.
A belgrádi sakkversenyre egész
Európából érkezni fognak versenyzők.
Európa 1 kontinens.
A kontinensen több ország van.


Mától három dinárral drágább az úgynevezett Száva kenyér

Lejárt az 500-as típusú lisztből készült kenyér árának korlátozásáról szóló rendelet, ami az jelenti, hogy az eddigi 46 dinár helyett 49 dinárért vásárolható meg.

Uroš Kandić, az illetékes minisztérium államtitkára elmondta, ez az emelés egy kis engedmény a termelőknek, akiknek a költségei időközben megnőttek. Az árkorrekció ellenére továbbra is itt lesz a legolcsóbb a kenyér a régióban - mondta Kandić. Az árstopról szóló rendeletet egyébként további három hónapra meghosszabbítják.

Mától 3 dinárral drágább a Száva kenyér

Mától 3 dinárral drágább az úgynevezett Száva kenyér.

Ma május 10-e, kedd van.
Lejárt az 500-as típusú
lisztből készült kenyérre vonatkozó árstop,
ezért drágult meg a Száva kenyér.
Eddig 46 dinárba került a Száva kenyér.
Mától 49 dinárért vásárolható meg
a Száva kenyér.
A drágítás azért is történt,
mert a termelőknek a kenyér előállításához
szükséges költségei is megnőttek.
Az árstopról szóló törvényt további
3 hónapra meghosszabbítják.
Az árstop az alapvető élelmiszerekre vonatkozik.
Ilyen alapvető élelmiszer például
az étolaj, a kristálycukor vagy a liszt.
Az árstopról szóló rendeletet egyébként további három hónapra meghosszabbítják.